Jean – Togo Chrétien\nNYANYUI LA ABE ALE SI YOHANES ŊLɔE ENE\nYohanes, ame si ŋlɔ nyanyui enelia la nye Yudatɔ eye wòganye\nZebedeo vi kple tɔƒodela. Eya kee ŋlɔ Yohanes ƒe Agbalẽ\netɔ̃awo kple Nyaɖeɖefia hã. Enye Yesu ƒe nusrɔ̃lawo dometɔ\nɖeka eye wònɔ Yesu ŋu kplikplikpli ƒe etɔ̃ sɔŋ. Le esia ta enya\nYesu nyuie eye wòkpɔ eƒe nukunuwɔwɔwo kple ale si wòhea\nnya ɖe Yudatɔwo ƒe amegãwo ŋui la teƒe. Edze sii be Yesu nye\namegbetɔ eye wòganye Mawu hã; hekpe ɖe esia ŋu la Yesue\nnye Mawu ƒe Tenuvi la kple xexeame ƒe ɖela abe ale si Yesu\nŋutɔ gblɔe ene.\nEmenyawo 1. Kpɔkplɔyiɖeme, 1:1-51\n2. Yesu ƒe dɔwɔwɔ, dzesi adreawo, 2:1 –12:50\n3. Yesu ƒe kaklãnyawo, 13:1-17:26\n4. Wolé Yesu, drɔ̃ ʋɔnui eye wowui, 18:1-19:37\n5. Yesu ƒe ɖiɖi kple eƒe tsitretsitsi, 19:38-20:31\n6. Agbalẽa ƒe nuwunyawo, 21:1-25\n1 Le gɔmedzedzea me la Nya la li, eye Nya la li kple Mawu, eye Nya la nye\nMawu. 2 Eli kple Mawu le gɔmedzedzea me.\n3 To eya amea me wowɔ nuwo katã eye eya manɔmee la, womewɔ naneke si\nwowɔ o. 4 Eya amea mee agbe le eye agbe siae nye amegbetɔwo ƒe kekeli. 5 Kekeli\nla klẽ ɖe viviti me eye viviti la mete ŋu ɖu edzi o.\n6 Ame aɖe va tso Mawu gbɔ, eƒe ŋkɔe nye Yohanes. 7 Ame sia va be yeaɖi\nɖase tso Kekeli la ŋu, ale be to eya amea dzi la amewo katã naxɔ ase. 8 Menye\nYohanes ye nye Kekeli la o, eya la, ɖe ko wòva be yeaɖi ɖase le Kekeli la ŋu. 9\nKekeli vavã si aklẽ na amewo katã la le mɔ dzi gbɔna ava xexeame. 10 Eya amea nɔ\nxexeame gake xexeame mekpɔe dze sii o, evɔ eya amea dzie woto wɔ xexeame. 11\nEva eya ŋutɔ tɔwo gbɔ, gake eya ŋutɔ ƒe amewo mexɔe o. 12 Ke ame siwo katã xɔe,\neye woxɔ eƒe ŋkɔ dzi se la, ena ŋusẽ wo be woazu Mawu viwo, 13 ame siwo\nwomedzi tso ʋu alo ŋutilã ƒe lɔlɔ̃nu alo ŋutsu ƒe lɔlɔ̃nu me o, ke boŋ tso Mawu ƒe\n14 Nya la trɔ zu ame va nɔ mía dome le anyigba sia dzi eye eƒe agbe yɔ fũ\nkple amenuveve kple nyateƒea. Mí ame aɖewo míekpɔ eƒe Ŋutikɔkɔe si nye Mawu,\nFofo la, ƒe Vi ɖeka hɔ̃ la tɔ.\nYohanes ɖi ɖase le Yesu ŋu\n15 Yohanes ɖi ɖase le eŋuti hegblɔ bena, “Ame siae nye ame si ŋu menɔ nu ƒom le\nna mi esi megblɔ be, ‘Ame aɖe si li xoxoxo hafi meva dzɔ la gbɔna, ame sia de ŋgɔ\n16 Ena yayra geɖe mi tso eƒe amenuveve sɔ gbɔ la me. 17 Esi Mose va la\netsɔ Se sesẽ la kple kuxi geɖe, siwo le edziwɔwɔ me la, vɛ na mi. Ke Kristo ya tsɔ\namenuveve kple nyateƒe la vɛ na mi. 18 Ame aɖeke mekpɔ Mawu kpɔ o, ame si ke\nnye Vi ɖeka hɔ̃ la, ame si sɔ kple Mawu eye wòle Fofo la ƒe axadzi la, eyae ɖee fia\n19 Azɔ esiae nye Yohanes ƒe ɖaseɖiɖi esime Yudatɔ siwo le Yerusalem dɔ Osɔfowo\nkple Levitɔwo ɖo ɖe egbɔ ne woabiae be, “Ame kae nènye?” 20 Mesẽ nu o ke boŋ\neʋu eme na wo faa be, “Menye nyee nye Kristo la o.\n21 Wogabiae be, “Ekema ame kae nènye, Eliya?” Egaɖo eŋu be, “Kpao,\nmenye Eliyae menye o.” Wogabiae ake be, “Nyagblɔɖila lae nenyea?” Eye wòɖo\neŋu be, “Gbeɖe, menye nyagblɔɖila lae menye o.”\n22 Amedɔdɔawo gayi edzi biae bena, “Ke ame ka tututue nènye? Gblɔe na mí\nale be míanya nya si míagblɔ na ame siwo dɔ mí. Gblɔ nya aɖe na mí tso ɖokuiwò\n23 Yohanes ɖo eŋu na wo kple Nyagblɔɖila Yesaya ƒe nya siawo be, “Nyee\nnye gbe si le ɣli dom le gbea dzi be, ‘Midzra Aƒetɔ la ƒe mɔ la ɖo wòanɔ dzɔdzɔe’”\n24 Farisitɔwo ƒe amedɔdɔwo hã, 25 biae be, “Esi menye wòe nye Kristo la\nalo Eliya loo alo Nyagblɔɖila la o la, nu ka ta nèle mawutsi dem ta na amewo ɖo?”\n26 Yohanes ɖo eŋu na wo bena, “Nye la mele mawutsi dem ta na amewo\nkple tsi ƒuƒlu ko, gake ame aɖe le mia dome afii, si mienya o. 27 Ame sia le\nyonyeme gbɔna eye nyemadze be manye amea ƒe subɔvi gɔ̃ hã o.”\n28 Nu siawo katã dzɔ le Betania, kɔƒe aɖe si le Yɔdan tɔsisia godo, afi si\nYohanes nɔ mawutsi dem ta na amewo le la me.\n29 Le ŋufɔke la, Yohanes kpɔ Yesu wògbɔna egbɔ ale wòdo ɣli gblɔ bena, “Mikpɔ\nɖa! Mawu ƒe Alẽvi si le xexe sia me ƒe nu vɔ̃wo ɖem ɖa lae nye ekem! 30 Eya ŋutie\nmenɔ nu ƒom le esi megblɔ bena, ‘Ŋutsu aɖe gbɔna kpuie ame si de ŋgɔ wum boo,\neye wòli xoxoxo hafi nye ya meva dzɔ gɔ̃.’ 31 Nye ŋutɔ nyemenya ame si wònye o,\nke nye dɔ koe nye be, made mawutsi ta na amewo kple tsi atsɔ aɖee afia Israel\n32 Azɔ Yohanes ɖi ɖase le ale si wòkpɔ Gbɔgbɔ Kɔkɔe la wònɔ akpakpa ƒe\nnɔnɔme me nɔ ɖiɖim ɖe Yesu dzi tso dziƒo la ŋu.\n33 Yohanes gblɔ ake be, “Nye la, nyemenya be eyae nye amea o. Gake esi\nMawu ɖom ɖa be made mawutsi ta na amewo la, egblɔ nam be, ‘Nenye be èkpɔ\nGbɔgbɔ Kɔkɔe la wòle ɖiɖim ɖe ame aɖe dzi la, nyae bena eyae nye ame si dim nèle.\nEyae ade mawutsi ta na amewo kple Gbɔgbɔ Kɔkɔe la.’ 34 Mekpɔe be nu sia tututue\ndzɔ ɖe ŋutsu sia dzi eya ta meɖi ɖase bena eyae nye Mawu Vi la.”\n35 Le evea gbe la, Yohanes kple eƒe nusrɔ̃la eve aɖewo nɔ tsitre ɖe teƒe aɖe eye\nYesu va to wo gbɔ yina. 36 Yohanes li ŋku ɖe Yesu dzi gã eye wògblɔ bena, “Mikpɔ\nɖa! Mawu ƒe Alẽvi lae nye ekem!”\n37 Nusrɔ̃la eveawo dzo le Yohanes gbɔ dze Yesu yome.\n38 Yesu trɔ kɔ kpɔ wo wonɔ eyome eye wòbia wo bena, “Nu ka dim miele?”\nWoawo hã ɖo eŋu be, “Nufiala ‘Rabi’ afi kae nye wò nɔƒe?”\n39 Yesu gblɔ na wo bena, “Miva kpɔe ɖa.” Ale wokplɔe ɖo yi aƒe si me\nwònɔna la me eye wonɔ egbɔ tso ɣetrɔ ga ene me va se ɖe fiẽ hafi trɔ dzo. 40 Ame\nsiawo dometɔ ɖekae nye Andrea si nye Simɔn Petro nɔvi.\n41 Nu gbãtɔ si Andrea wɔ lae nye be edi nɔvia Simɔn eye wògblɔ nɛ be,\n“Míekpɔ Mesia la”, si gɔmee nye Kristo la 42 Enumake ekplɔ nɔvia Simɔn va Yesu\nYesu kpɔe dũ eye wògblɔ be, “Wòe nye Simɔn, Yohanes vi. Woayɔ wò azɔ\nbe Kefa” Esia gɔmee nye Kpe Gbadza.\n43 Le ŋufɔke la, Yesu ɖoe be yeayi Galilea, esi wònɔ mɔa dzi yina la edo go Filipo\neye wògblɔ nɛ be, “Va, nàdze yonyeme.” 44 Filipo sia tso Betsaida si nye Andrea\nkple Petro wo de.\n45 Filipo hã ɖe abla yi ɖadi Nataniel eye wògblɔ nɛ bena, “Nɔvi, mieke ɖe\nMesia, ame si ŋuti woŋlɔ nu tsoe le nyagblɔɖilawo kple Mose ƒe sea me la ŋu. Eŋkɔe\nnye Yesu, eye fofoa nye Yosef si tso Nazaret.”\n46 Nataniel do ɣli enumake gblɔ bena, “Nu nyui aɖe ate ŋu ado tso Nazaret\nFilipo ɖo eŋu nɛ bena, “Wò ŋutɔ va nàva kpɔe ɖa.”\n47 Esi Yesu kpɔ Nataniel wògbɔna egbɔ la egblɔ be, “Israel vi vavã si me\nalakpa aɖeke mele o lae nye esi gbɔna.”\n48 Nataniel bia Yesu be, “Ale ke nèwɔ nya ame si ƒomevi menye?” Yesu ɖo\neŋu nɛ be, “Mekpɔ wò le gboti ma te xoxoxo hafi Filipo va yɔ wò gɔ̃.”\n49 Nataniel gblɔ bena, “Nufiala, wòe nye Mawu Vi la vavã. Woe nye Israel\nƒe Fia la!”\n50 Yesu gabiae bena, “ɖee nèxɔ dzinye se elabena mete ŋu kpɔ wò le gboti\nma tea? Nu gãwo wu esia, aɖe ame si menye afia wò. 51 Èle dziƒo kpɔ ge wòaʋu eye\nmawudɔlawo anɔ Nye Mesia alo Amegbetɔ Vi la gbɔ vam aganɔ dziƒo yim kura gɔ̃.”\nSrɔ̃ɖeŋkekenyui le Kana\n2 Le ŋkeke etɔ̃a gbe la, wokpe Yesu dada be wòava kpɔ srɔ̃ɖeɖe aɖe teƒe le\nKana si le Galilea nutoa me. 2 Wokpe Yesu kple eƒe nusrɔ̃lawo hã. 3 Esi wɔnawo nɔ\nedzi yim la, wain si nom ameawo nɔ la vɔ. Ale Yesu dada va egbɔ va gblɔ nya sia\n4 Yesu ɖo eŋu na dadaa be, “Aƒenɔ, nu ka dim nèle be mawɔ na wò fifia?\nNye ɣeyiɣi meɖo haɖe o.” 5 Gake Yesu dada gblɔ na subɔviawo bena, “Miwɔ nu sia\nnu si wòbe miawɔ.”\n6 Azɔ tsizɔ ade nɔ teƒea. Esiawo Yudatɔwo zãna hena woƒe ŋutikɔklɔkɔnuwo\nwɔwɔ. Tsi lita blaadre-vɔ-atɔ̃ alo alafa ɖeka wuiatɔ̃ tea ŋu nɔa wo me.\n7 Yesu gblɔ na subɔviawo be, “Miku tsi kɔ ɖe zɔwo katã me woayɔ.” Ale\n8 Egagblɔ na wo bena, “Azɔ mikui yi ɖana nuɖuɖudzikpɔla la.” Wowɔ\n9 Nuɖuɖudzikpɔla la no tsi si trɔ zu wain la ƒe ɖe, ke menya afi si wòtso o,\nsubɔviawo koe nya. Azɔ eyɔ ŋugbetɔsrɔ̃ la eye wògblɔ nɛ bena,\n10 “Wò la èto vovo kura tso ame bubuwo gbɔ elabena zi geɖee la, srɔ̃ɖelawo\nna wain nyuitɔ woƒe amekpekpewo gbã eye ne ame sia ame noe wosui vɔ la, ekema\nwotsɔa manyomanyotɔ vanɛ. Ke wò la, èdzra nyuitɔ ɖo eye nètsɔe vɛ le nuwuwua.”\n11 Nukunu si Yesu wɔ le Kana le Galilea lae nye gbãtɔ si wòwɔ hetsɔ ɖe\nŋusẽ si wòxɔ tso dziƒo la fia. Esia na be eƒe nusrɔ̃lawo hã xɔe se be eyae nye Mesia,\name si lava.\n12 Esi srɔ̃ɖeŋkekenyui la wu enu la, Yesu kple dadaa, nɔviawo kple eƒe\nnusrɔ̃lawo dzo yi Kapernaum eye wonɔ afi ma ŋkeke ʋee aɖewo.\nYesu nya nudzralawo do goe le gbedoxɔ me\n13 Esi Yudatɔwo ƒe Ŋutitotoŋkekenyui la ɖo edzi la, Yesu yi Yerusalem. 14 Le afi\nsia la, ekpɔ asitsalawo le gbedoxɔ la ƒe xɔxɔnu wonɔ nyiwo, alẽwo kple akpakpawo\ndzram hena vɔsasa. Gaɖɔlilawo hã nɔ teƒea nɔ ga ɖɔ lim na amewo. 15 Enumake\nYesu tsɔ ka aɖewo trɔ atam eye wònya wo katã do goe le gbedoxɔ la me, enya\nalẽawo kple nyiawo hã do goe, ekaka gaɖɔlilawo ƒe gawo ɖe anyigba eye wòmu\nwoƒe kplɔ̃wo ƒu anyi. 16 Azɔ ezɔ yi ame siwo nɔ akpakpawo dzram la gbɔ eye wòɖe\ngbe na wo bena, “Mitsɔ nu siawo do goe le afi sia! Migatsɔ Fofonye ƒe Aƒe wɔ\n17 Nusrɔ̃lawo ɖo ŋku edzi be mawunya gblɔ be, “Didi vevi aɖe le menye be\nmawɔ dɔ akɔ wò aƒe alo gbedoxɔ la ŋu.”\n18 Azɔ Yudatɔwo ƒe dumemegãwo va Yesu gbɔ va biae bena, “Ŋusẽ kae\nnèkpɔ bena nànya ameawo do goe? Nenye be èka ɖe edzi be Mawue na ŋusẽ sia ye\nla ekema wɔ nukunu aɖe nàtsɔ ɖo kpe edzii na mi.”\n19 Yesu ɖo eŋu na wo be, “Enyo, mawɔ nukunu aɖe na mi, eyae nye be,\nmigbã mawuxɔ sia eye nye la magagbugbɔe atu le ŋkeke etɔ̃ pɛ ko megbe.”\n20 Ameawo katã do ɣli be, “Nu ka! Ƒe blaene-vɔ-adee wotsɔ tu gbedoxɔ siae.\nKe wò ya nèbe yeate ŋu atui le ŋkeke etɔ̃ mea?” 21 Ke “gbedoxɔ” si ŋu Yesu nɔ nu\nƒom le lae nye eƒe ŋutilã. 22 Esi Yesu tsi tre tso ame kukuwo dome la nusrɔ̃lawo ɖo\nŋku edzi be egblɔ nya sia ɖi. Eye wokpɔe dze sii be nya siwo katã Yesu gblɔ tso\nmawunya me la ƒo nu tso eya ŋutɔ ŋu eye wo katã hã va eme vavã.\nYesu dze si amewo katã\n23 Nukunu geɖe siwo Yesu wɔ le Ŋutitotoŋkekea dzi le Yerusalem la na bena ame\ngeɖe xɔe se be eyae nye Mesia la vavã. 24 Ke Yesu meka ɖe ame siawo ƒe xɔse dzi\no, elabena edze si amegbetɔwo ƒe nɔnɔme. 25 Mehiã be ame aɖeke naɖi ɖase nɛ tso\namegbetɔ ŋu o, elabena eya ŋutɔ nya nu si le ame me.\nNikodemo va Yesu gbɔ le adzame\n3 Azɔ la ame aɖe si tso Farisitɔwo dome, eye eƒe ŋkɔe nye Nikodemo la li;\nenye Yudatɔwo ƒe takpekpe gã me nɔla. 2 Eva Yesu gbɔ le zã me eye wògblɔ bena,\n“Rabi alo Nufiala, menyae be nufialae nènye tso Mawu gbɔ va. Elabena ame aɖeke\nmate ŋu awɔ dzesi wɔnuku siwo nèwɔna o, ne menye Mawue li kplii o.\n3 Yesu ɖo eŋu nɛ be, “Esia le eme, gake le nyateƒe me, mele egblɔm na wò\nbena, ne womegbugbɔ wò dzi o la, màte ŋu ayi mawufiaɖuƒe la me o.”\n4 Nikodemo do ɣli gblɔ be, “ɖe nèbe woagadzim akea? Nya sia gɔme ɖe?\nAle ke wɔ ame tsitsi nagatrɔ ayi dadaa ƒe vidzigolo me be woagadzii ake?”\n5 Yesu ɖo eŋu nɛ be, “Nya si dzi mele gbe tem ɖo lae nye be, ne\nwomegbugbɔ ame aɖe dzi to tsi kple gbɔgbɔ me o la, mate ŋu ayi mawufiaɖuƒe la\nme o. 6 Amegbetɔ ate ŋu adzi ŋutilã ko gake Gbɔgbɔ Kɔkɔe lae naa agbe yeye tso\ndziƒo. 7 Le esia ta megawɔ nuku na wò bena megblɔ na wò be ale be woagagbugbɔ\nwò adzi o. 8 Ya ƒona yia teƒe ɖe sia ɖe si wòlɔ̃, àte ŋu ase eŋkɔ gake màte ŋu agblɔ\nafi si wòtso alo afi si wòyina o nenema kee wònɔna na ame sia ame si wodzi to\nGbɔgbɔ la me.\n9 Nikodemo gabia Yesu bena, “Nu ka tutu gblɔm nèle? Nyemese wò nyaa\n10 Yesu ɖo eŋu nɛ bena, “Wò, Israel ƒe nufiala, mèse nu siawo gɔme oa? 11\nLe nyateƒe me la, miawo la mieƒoa nu tso nu siwo mienya, eye mieɖia ɖase tso nu\nsiwo miekpɔ la ŋu, ke hã la miexɔa miaƒe ɖaseɖiɖi o. 12 Esi megblɔ nu siwo le edzi\nyim le amewo dome le anyigba dzi le afii la na wò gake mèxɔ wo dzi se o ɖe, ale ke\nnàwɔ axɔe se ne megblɔ nu siwo le edzi yim le dziƒo la na wò? 13 Elabena nye\nMesia alo Amegbetɔ Vi la koe tso dziƒo va anyigba dzi eye magatrɔ ayi dziƒo.\n14 “Abe ale si Mose kɔ akɔblida la ɖe dzi le gbea dzi ene la, nenema ke\nwoakɔ Amegbetɔvi la ɖe dzii, 15 be ame sia ame si xɔa edzi sena la nakpɔ agbe\nmavɔ. 16 Elabena Mawu lɔ̃a xexeame ale gbegbe bena wòtsɔ eya ŋutɔ Via ɖeka hɔ̃ la\nna bena, ame sia ame si axɔ edzi ase la, matsrɔ̃ o, ke boŋ akpɔ agbe mavɔ. 17 Mawu\nmeɖo Via ɖa be woava drɔ̃ ʋɔnu xexeame o, ke boŋ be woaɖe xexeame to eya amea\n18 “Ame siwo xɔ edzi se la womadrɔ̃ ʋɔnu wo o. Ke ame siwo mexɔ edzi se\no la, wodrɔ̃ ʋɔnu wo xoxo, elabena womexɔ Mawu ƒe Vi ɖeka hɔ̃ la dzi se o. 19 Nu\nsi ta wodrɔ̃ ʋɔnu wo xoxo lae nye be, Kekeli tso dziƒo va xexeame, gake ame siawo\nlɔ̃ viviti wu kekeli la, elabena woƒe nuwɔnawo vɔ̃ɖi ŋutɔ. 20 Wolé fu Kekeli si tso\ndziƒo va la elabena wodi vevie bena yewoawɔ nu vɔ̃ le viviti me. Wote ɖa xaa tso\nKekeli la gbɔ, elabena wovɔ̃ be yewoƒe nu vɔ̃wo adze le gaglãgbe. 21 Gake ame\nsiwo le nu nyui wɔm la, vaa Kekeli la gbɔ dzidzɔtɔe bena ame sia ame nakpɔe be\nyewole Mawu ƒe lɔlɔnu wɔm.”\nYesu kple Yohanes Mawutsidetanamela\n22 Le esia magbe la, Yesu kple ƒe nusrɔ̃lawo dzo le Yerusalem heyi Yudea afi si\nwonɔ ŋkeke ʋee aɖewo hede mawutsi ta na amewo.\n23 Ke Yohanes hã le mawutsi dem ta na amewo le Aenon, si te ɖe Salem\nŋuti, elabena tsi sɔ gbɔ ɖe afi ma, eye amewo le vavam enuenu be wòade mawutsi ta\nna yewo 24 Esia do ŋgɔ na Yohanes léle de gaxɔ me. 25 Gbe ɖeka la, nyaʋiʋli ɖo\nYohanes ƒe nusrɔ̃la aɖewo kple Yudatɔwo dome tso Yudatɔwo ƒe ŋutikɔklɔkɔnu la\nŋu. 26 Esia na be nusrɔ̃lawo va Yohanes gbɔ va gblɔ nɛ be, “Nufiala, ŋutsu si nedo\ngoe le Yɔdan tɔsisia godo, ame si nèbe eyae nye Mesia la hã le mawutsi dem ta na\namewo, eye ame geɖe le egbɔ yim, le esime wòle be woava mia gbɔ boŋ hafi.”\n27 Yohanes ɖo eŋu na wo bena, “Mawu si le dziƒo la de dɔ tɔxɛ asi na ame\nsia ame. 28 Nye dɔe nye be madzra mɔ ɖo ɖi na ŋutsu sia bena ame sia ame nate ŋu\nayi egbɔ. Miawo ŋutɔwo miaɖo ŋku edzi be megblɔ na mi va yi kɔtee be, menye\nnyee nye Mesia la o. Nye ya la, nu si wɔ ge meva la koe nye be mata mɔ na Mesia\nla. 29 Ele eme be amewo ƒoa zi ɖe nu nyui ɖe sia ɖe ŋu. Nenema ke ŋugbetɔ ayi afi\nsi ŋugbetɔsrɔ̃ la le, eye afi mae ŋugbetɔsrɔ̃ la xɔlɔ̃wo akpɔ dzidzɔ kplii le. Nyee nye\nŋugbetɔsrɔ̃ la xɔlɔ̃, eya ta dzidzɔ yɔ menye ɖe eƒe dzidzedzekpɔkpɔ ŋuti. 30 Ele be\neya amea natsi ɖe edzi gbeawotsyogbe. Ke nye la, mayi to.\nAme si ɖi tso dziƒo va\n31 “Ame sia la, dziƒoe wòtso eye ede ŋgɔ wu amewo katã. Nye la, anyigba dzie\nmetso eye nye nunya kple nugɔmesese mate ŋu akɔ wu anyigbadzitɔwo tɔ o. 32 Eɖia\nɖase le nu si wokpɔ kple nu si wose la ŋuti, gake ame ʋee aɖewo koe xɔa eƒe\nɖaseɖiɖiwo dzi sena. 33 Ame si xɔ edzi se la ɖi ɖase be Mawue nye anukwaretɔ 34\nElabena ame si Mawu ɖo ɖa gblɔa Mawu ƒe nyawo, elabena Mawu na Gbɔgbɔ lae le\nagbɔsɔsɔ me. 35 Fofo la lɔ̃a via sia ale gbegbe be etsɔ nu sia nu de eƒe asime. 36\nAme sia ame si xɔ Mawu ƒe Vi sia dzi se la akpɔ agbe mavɔ. Ke ame siwo meɖoa\ntoe o, eye womexɔa edzi sena o la, makpɔ agbe mavɔ la o, ke boŋ Mawu ƒe dziku\nanɔ wo dzi ɖaa.”\nYesu ƒe dzeɖoɖo kple Samaria nyɔnu la\n4 Farisitɔwo se be Yesu le nusrɔ̃lawo kpɔm fũ eye wole mawutsi dem ta na\namewo tsɔ wu Yohanes, 2 togbɔ be menye eya ŋutɔ le mawutsi dem ta na amewo o\nke boŋ eƒe nusrɔ̃lawoe. 3 Esi Yesu se nya sia la, edzo le Yudea, hetrɔ yi Galilea\n4 Enɔ na Yesu be woato Samaria nutowo me hafi ayi Galilea. 5 Le ŋdɔ ga\nwuieve me lɔƒo la, eva ɖo Samariatɔwo ƒe du aɖe si woyɔna be Sikar la ƒe gbɔto.\n6 Yakɔb ƒe vudo la le afi sia. Vudo sia le anyigba si Yakɔb tsɔ na via Yosef la dzi.\nLe mɔ legbe si wòzɔ le ŋdɔ sesẽ nu kple ɖeɖiteameŋu ta la, Yesu bɔbɔ nɔ vudoa gbɔ\n7 Eteƒe medidi o, Samaria nyɔnu aɖe va be yeaku tsi, ale Yesu biae be nena\ntsi vi aɖe ye yeano. 8 Yesu ɖeka koe nɔ teƒea le ɣeyiɣi sia me elabena eƒe nusrɔ̃lawo\ndzo yi kɔƒea me nuɖuɖu ƒle ge. 9 Ewɔ nuku na Samaria nyɔnua ŋutɔ be Yesu si nye\nYudatɔ la bia nu ye Samariatɔ. Le nyateƒe me la, Yudatɔwo meƒoa nu kple\nSamariatɔwo o. Le esia ta Samaria nyɔnua gblɔ na Yesu bena, “Ale ke wò Yudatɔ,\nnèle tsi biam nye Samaria nyɔnu be yeano?”\n10 Yesu ɖo eŋu nɛ be, “Ne ɖe nènya ame si ƒomevi menye kple nunana xɔasi\nsi Mawu ɖo ɖi na wò la, anye ne àbiam be mana agbetsi la ƒe ɖe ye.”\n11 Nyɔnua ɖo eŋu nɛ be, “Vudo sia goglo ŋutɔ eye tɔkpo kple ka mele asiwò\nbe nàtsɔ aku tsii le eme o. Afi ka nèle agbetsia kpɔ ge le? 12 Hekpe ɖe esia ŋu la,\nwoe de ŋgɔ wu mia tɔgbuitɔgbui Yakɔb mahã? Ale ke wɔ wò nàte ŋu ana tsi si nyo\nwu tsi si eya kple viawo kpakple eƒe nyiwo no va yi?”\n13 Yesu ɖo eŋu nɛ be, “Ne amewo no tsi sia ƒe ɖe la, tsikɔ gawua wo. 14\nGake tsi si mana wò la, azu agbetsi anɔ dzidzim le mewò, ana be tsikɔ magawu wo\no, ke boŋ ahe agbe mavɔ vɛ na wò.”\n15 Nyɔnu la gblɔ na Yesu bena, “Aƒetɔ, meɖe kuku, na tsi sia ƒe ɖem! Ekema\nnyemagazɔ azɔli tso keke dua me ke ava nɔ tsi kum le afi sia gbe sia gbe o.”\n16 Ke Yesu gblɔ nɛ be, “Heyi nàyɔ srɔ̃wo vɛ.”\n17 Nyɔnua ɖo eŋu nɛ be, “Srɔ̃ mele asinye o” Yesu gblɔ nɛ be, “Èto nyateƒe\nesi nègblɔ be srɔ̃ mele asiwò o.” 18 Elabena nèɖe ŋutsu atɔ̃ kpɔ, eye ame si gbɔ nèle\nfifia hã la menye srɔ̃wò wònye o, èto nyateƒe le nya sia me.”\n19 Egblɔ na Yesu be, “Aƒetɔ, mexɔe se be nyagblɔɖilae nènye. 20 Nu ka tae\nmi Yudatɔwo mienɔa gbɔgblɔm godoo be Yerusalem kokokoe wòle be woasubɔ\nMawu le evɔ mí Samariatɔwo hã miebe, ale be woasubɔ Mawu le to sia dzi elabena\nafi siae mía tɔgbuiwo subɔe le?”\n21 Yesu gblɔ nɛ bena, “Nyɔnu, xɔm se be ɣeyiɣi gbɔna eye womagasubɔ\nFofo la le to sia dzi alo Jerusalem o. 22 Mi Samariatɔwo la miesubɔa nu si mienya o,\nke míawo la míesubɔa nu si míenya, elabena xɔxɔ la tso Yudatɔwo gbɔ. 23 Gake\nɣeyiɣi aɖe gbɔna, eye wòde azɔ be nyateƒe subɔsubɔwɔlawo woasubɔ Fofo la le\ngbɔgbɔ kple nyateƒe me, elabena Fofo la dia subɔla siawo tɔgbi 24 Mawue nye\nGbɔgbɔ eye ame siwo le esubɔm la, ele be woasubɔe le gbɔgbɔ kple nyateƒe me.”\n25 Nyɔnua ɖo eŋu nɛ be, “Nye la, menyae bena Mesia alo Kristo la le vava\nge eye ne eva la aɖe nu sia nu gɔme na mí.”\n26 Yesu gblɔ nɛ be, “Nyee nye Mesia la.”\nNusrɔ̃lawo gbɔ tso Samaria dua me\n27 Esi wògblɔ nya sia vɔ tete ko la eƒe nusrɔ̃lawo va do. Ewɔ nuku na nusrɔ̃lawo\nŋutɔ bena Yesu nɔ dze ɖom kple nyɔnu aɖe gake wo dometɔ aɖeke mebia nu si ta\nwòle nu ƒom kple nyɔnua alo nu si me dzrom wonɔ la o.\n28 Nyɔnu la gblẽ eƒe tsize la ɖe vudoa to eye wòtrɔ yi dua me hegblɔ na ame\nsiwo wòkpɔ la be, 29 “Miva kpɔ ŋutsu aɖe si gblɔ nu siwo katã mewɔ kpɔ la nam\nɖa. ɖe manye ame siae nye Kristo la oa?” 30 Ale ame geɖewo fũ tso dua me va\nbena yewoakpɔ amea ɖa.\n31 Esi nuɖuɖua sɔ gbe la, nusrɔ̃lawo ɖe kuku na Yesu be wòaɖu nu. 32 Ke\nYesu gblɔ na wo bena, “Nyemaɖu nu o, elabena nuɖuɖu aɖe le asinye esi ŋu miawo\nmienya nu le o.”\n33 Ke nusrɔ̃lawo bia le wo nɔewo dome be, “Ame kae tsɔ nuɖuɖua vɛ nɛ?”\n34 Yesu ɖe eme na wo bena, “Nye nuɖuɖue nye be mawɔ Mawu, ame si ɖom\nɖa la ƒe lɔlɔ̃nu eye mawu dɔ si wodɔm la nu. 35 Menye miawoe nɔa gbɔgblɔm be\nesusɔ ɣleti ene ne nuŋeɣi naɖo oa? Miwu miaƒe ŋkuwo dzi, ne miakpɔ agblewo dzi\nɖa, nukuawo tsi eye wole klalo na ŋeŋe xoxo. 36 Nuŋelawo axɔ fetu nyuiwo eye\nwoakplɔ ame geɖewo va agbe mavɔ mee. Nuƒãlawo kple nuŋelawo siaa akpɔ dzidzɔ\ngeɖe. 37 Enye nyateƒe be ame aɖee doa nu hafi ame aɖe va ŋena. 38 Nye la medɔ mi\nbe miayi aɖaŋe nu le afi si mieƒã nu ɖo o, ame bubuwoe ƒã nua hafi miawo mieyi\nSamariatɔ geɖewo xɔ Yesu dzi se\n39 Esi Samaria nyɔnua gblɔ na wo detɔwo be Yesu gblɔ nu sia nu si yewɔ kpɔ la na\nye la, ame geɖe ŋutɔ le dua me xɔe se be Yesue nye Mesia la. 40 Azɔ esi\nSamariatɔwo va egbɔ la woɖe kuku nɛ be wòanɔ yewo gbɔ, eye wònɔ wo gbɔ ŋkeke\neve 41 Le eƒe nyawo ta la ame geɖe wu xɔ edzi se. 42 Ale wova gblɔ na nyɔnu si do\ngoe gbã le vudoa to be, “Azɔ la, miawo hã miexɔ edzi se elabena míawo ŋutɔ hã\nmiese nya geɖewo tso eƒe nume, ke menye le wò ɖaseɖiɖi ɖeɖe ko ta o. Le nyateƒe\nme la, ame siae nye xexeame ƒe ɖela vavã.”\nYesu yɔ dɔ Kapernaum ʋafia la ƒe viŋutsu\n(Mateo 8:5-13; Luka 7:1-10)\n43 Le ŋkeke eve megbe la edzo yi Galilea. 44 Elabena Yesu ŋutɔ gblɔe ɖi xoxo be,\nnyagblɔɖila aɖeke mekpɔa bubu le eya ŋutɔ de o. 45 Gake esi wòyi Galilea la,\nGalileatɔwo xɔe alɔ eve, elabena ewɔ nukunu geɖewo wokpɔ le Yerusalem esi woyi\nɖaɖu ŋutitotoŋkeke nyui la le afi ma.\n46 Yesu gava Kana le Galilea afi si wòtrɔ tsi wòzu wain le. Afi mae wòdo go\nfiaŋutime aɖe le, ŋutsu sia vi le dɔ lém le Kapernaum. 47 Esi wòse be Yesu tso\nYudea va ɖo Galilea la, eyi egbɔ heɖe kuku nɛ be wòava yɔ dɔ ye viŋutsuvi si ɖo\nkudo nu la na ye.\n48 Yesu biae bena, “Ke mia dometɔ aɖeke maxɔ dzinye ase o, negbe ɖe ko\nmewɔ nukunu geɖewo hafia?”\n49 Aʋafia la ɖe kuku nɛ be, “Aƒetɔ, meɖe kuku, va míyi kaba hafi vinyea\n50 Ke Yesu gblɔ nɛ be, “Trɔ nàyi aƒe elabena viwò la ƒe lãme sẽ.” Aʋafia la\nxɔ Yesu dzi se eye wòtrɔ hedze aƒemɔ dzi. 51 Esi wònɔ mɔa dzi yina la, eƒe dɔla\naɖewo va kpee hegblɔ nɛ be, via ƒe lãme sẽ. 52 Aʋafia la bia wo be woagblɔ gaƒoƒo\nsi me tututu ŋutsuvi la ƒe lãme sẽ la na ye. Woɖo eŋu nɛ bena, “Etsɔ, anɔ abe ŋdɔ ga\nɖeka me ene la, asrã sesẽ la dzo ɖa le edzi kpata.” 53 Aʋafia la ɖo ŋku edzi be\ngaƒoƒo ma me tututue Yesu gblɔ na ye be, “Viwò la ƒe lãme sẽ.” Ale aʋafia sia kple\neƒe aƒemetɔwo katã xɔe se be Yesue nye Mesia la vavã\n54 Esia nye Yesu ƒe nukunu evelia si wòwɔ esi wòtso Yudea va Galilea.\nYesu ƒe dɔyɔyɔ amewo le taa la to\n5 Le nu siawo megbe la, Yesu yi Yerusalem le Yudatɔwo ƒe ŋkekenyui aɖe dzi.\n2 Taa aɖe nɔ dua ƒe agbo si woyɔna be Alẽgbo la gbɔ. Woyɔa taa sia le Hebrigbe me\nbe Betesda Taa. Wowɔ agbadɔ atɔ̃ ƒo xlãe. 3 Lametututɔwo, bunɔwo, ŋkuagbãtɔwo,\ntitilélawo kple dɔ vovovo lélawo va nɔa agbadɔawo te, le taa la to, henɔa tsia me\nbublu lalam 4 Elabena edziedzi la, mawudɔla aɖe ɖina ɖe tsi la me heblunɛ, eye dɔnɔ\nsi ge ɖe tsia me gbã le ebublu vɔ megbe la, ƒe dɔ si lém wònɔ la vɔna nɛ.\n5 Ame aɖe hã nɔ teƒea si nɔ dɔ lém ƒe blaetɔ̃-vɔ-enyi sɔŋ. 6 Esi Yesu kpɔe eye\nwòkpɔe dze sii be ele dɔa lém eteƒe didi la ebiae be, “Èdi be wò lãme nasẽa?”\n7 Dɔnɔa ɖo eŋu nɛ be, “Ẽ, gake ame aɖeke mele asinye si akɔm ada ɖe tsia\nme nenye be wova blui o. Ne medze agbagba be mage ɖe eme ko la, ame bubu doa\nŋgɔ gena ɖe eme xoxo.”\n8 Yesu gblɔ nɛ bena, “Tsi tre, nàŋlɔ wò aba ne nàyi aƒeme!” 9 Dɔnɔa ƒe lãme\nsẽ enumake ale wòŋlɔ eƒe aba la hede asi zɔzɔ me.\nSabat ŋkekea dzie Yesu wɔ nukunu sia le. 10 Le esia ta la Yudatɔwo ƒe\ndumemegãwo kpɔ dziku ɖe eŋu. Wogblɔ na ame si ŋu woda gbe le be, “Egbee nye\nSabat, eya ta mèkpɔ mɔ awɔ dɔ aɖeke o. Mɔɖeɖe hã meli be nalé aba ɖe asi anɔ\n11 Ŋutsua ɖo eŋu na wo be, “Ame si da gbe le ŋunye lae na mɔm.”\n12 Wobiae be, “Ame kae nye ame ma si ɖe mɔ na wò be nàwɔ esia?”\n13 Amea menya ame si Yesu nye o, evɔ Yesu hã bu ɖe ameha la dome xoxo.\n14 Emegbe la Yesu va ke ɖe eŋu le gbedoxɔ la me eye wògblɔ nɛ bena, “Azɔ la, wò\nlãme sẽ eya ta mègawɔ nu vɔ̃ azɔ o, ne menye nenema o la, nu si adzɔ ɖe dziwò\nemegbe la, avɔ̃ɖi wu gbãtɔ.”\nAgbe to Via me\n15 Ke ŋutsua yi ɖadi Yudatɔwo ƒe amegãwo eye wògblɔ na wo bena Yesue nye ame\nsi da gbe le ye ŋu.\n16 Le esia ta la, Yudatɔwo ti Yesu yome vevie be eda le Sabat ƒe sea dzi. 17\nKe Yesu gblɔ na wo bena, “Fofonye le dɔ nyui wɔwɔ dzi ɖaa va se ɖe fifi ale nye hã\nmele eƒe afɔteƒe tom.”\nEƒe nya siawo gade ada mo na Yudatɔwo ƒe nunɔlawo ale wodi kokoko be\nyewoawui. Hekpe ɖe esia ŋu la, wogblɔ be eyɔ Mawu be eyae nye ye Fofo, ale be\nwòtsɔ eɖokui sɔ kple Mawu.\nVi la ƒe ŋusẽ\n19 Yesu ɖo eŋu na wo bena, “Vi la mate ŋu awɔ naneke le eya ŋutɔ ɖokui si o, nu si\nwòwɔna lae nye nu si wòkpɔ Fofoa wòle wɔwɔm. 20 Elabena Fofo la lɔ̃a Via be\nwòawɔ nukunu gawo wu esi miekpɔ va yi. 21 Via afɔ ame kuku siwo dze eŋgɔ la ɖe\ntsitre abe ale si Fofo la wɔnɛ ene. 22 Fofo la tsɔ ʋɔnudɔdrɔ̃ katã gblẽ ɖe Via sime 23\nbe amewo katã nade bubu eŋu abe ale si wodea bubu Fofo la ŋui ene. Gake ne\nmiegbe bena yewomade bubu Mawu Vi si wòɖo ɖe mi la ŋu o la, efia be miele bubu\ndem Fofo la hã ŋu o.\n24 “Mele egblɔm na mi kple kakaɖedzi be, ame sia ame si sea nye nyawo,\neye wòxɔ Mawu si ɖom ɖa la dzi se la, akpɔ agbe mavɔ, ale be womadrɔ̃ ʋɔnui o,\nelabena eto ku me yi agbe mavɔ la me xoxo. 25 Megale gbe tem ɖe edzi na mi bena\nɣeyiɣi aɖe gbɔna, eva ɖo gɔ̃ hã xoxo, esime ame kukuwo gɔ̃ hã ase nye gbe, ẽ,\nwoase nye Mawu Vi la ƒe gbe, eye ame siwo awɔ ɖe edzi la akpɔ agbe mavɔ. 26 Abe\nale si agbe le Fofo la ŋutɔ me ene la, nenema kee wòna be agbe nanɔ Via hã me, 27\nale be Vi la nadrɔ̃ ʋɔnu amegbetɔwo katã le woƒe nu vɔ̃wo ta elabena eyae nye\nMesia alo Amegbetɔvi la. 28 Megawɔ nuku na mi o. Le nyateƒe me la, ɣeyiɣi aɖe li\ngbɔna; esi ame kuku siwo le yɔdowo me hã ase Mawu Vi la ƒe gbe, 29 eye woatsi\ntre ado go tso yɔdoawo me. Ana ame siwo wɔ nu nyuiwo la nayi agbe mavɔ la me,\nke adrɔ̃ ʋɔnu ame vlo siwo kpɔ dzidzɔ le vɔ̃wɔwɔ ŋuti.\n30 “Nye la medrɔ̃a ʋɔnu abe ale si Fofo la di tso asinye ene. Nyemedrɔ̃a ʋɔnu\name aɖeke hã o, negbe ne Fofo la di tso asinye ko. Hekpe ɖe esia ŋu la, medrɔ̃a ʋɔnu\nle dzɔdzɔenyenye nu eye ame ŋkumekpɔkpɔ mele eme o, elabena medrɔ̃a ʋɔnu ɖe\nMawu si dɔm ɖa la ƒe didi nu. Nye la nyemewɔa nye lɔlɔ̃nu le ʋɔnudɔdrɔ̃ me o, Fofo\nla ƒe lɔlɔ̃nu ko mewɔna.\nYesu ƒe ɖasefowo\n31 “Ne meɖi ɖase le ɖokuinye ŋu la, amewo mexɔnɛ sena o. 32 Ame bubu aɖe li si\nle ɖase ɖim tso ŋutinye eye menya be eƒe ɖaseɖiɖi tso ŋutinye le eteƒe.\n33 “Miawo la miedɔ amewo ɖe Yohanes gbɔ, eye woɖi ɖase ɖo kpe nyateƒe\nla dzi. 34 Gake mana mianya bena, ɖase detotɔ katã wu si woɖi tso ŋunye metso\namegbetɔ aɖeke gbɔ o. Togbɔ be meƒo nu na mi tso Yohanes ƒe ɖaseɖiɖi ŋuti hã la,\nɖe mewɔ esia be miaxɔ dzinye ase ale be miakpɔ ɖeɖe. 35 Yohanes zu kekeli klẽ na\nmi ɣeyiɣi kpui aɖe ale be miekpɔ dzidzɔ le kekelia ŋuti elabena, eƒe keklẽ la ɖe vi na\nmi. 36 Ke nye la, ɖasefo si kɔ wu Yohanes la le asinye. Esiae nye be, mewɔ nukunu\ngeɖe siwo nye dɔ siwo Fofo la tsɔ de asi nam. Woawoe fia be Fofo lae dɔm vavã. 37\nFofo la ŋutɔ ɖi ɖase le ŋunye togbɔ be miekpɔe kpɔ alo meƒo nu na mi kpɔ o hã. 38\nKe, togbɔ be Fofo la le ɖase ɖim na mi hã la, miegbe be yewoamaɖo toe o, elabena,\nmiegbe be yewomaxɔ nye, ame si wòdɔ ɖa kple eƒe agbenya la dzi ase o.\n39 “Miedzroa mawunya me tsitotsito elabena miexɔ se bena miekpɔa agbe\nmavɔ le eme. Evɔ mawunya bliboa katã la, dzinyee wotui ɖo. 40 Gake miegbe gbidii\nbena yewomava gbɔnye ale be mana agbe mavɔ sia mi o.\n41 “Nyemexɔa kafukafu tsɔ amewo gbɔ o. 42 Ke menya mi, eye menyae be\nMawu ƒe lɔlɔ̃ mele mia me o. 43 Menya esia elabena nye la meva le fofonye ƒe ŋkɔ\nme gake miegbe gbidii be yewomaxɔm o, ke esi ɖokuitɔdilawo va le woawo ŋutɔwo\nƒe ŋkɔ me la, miexɔ wo alɔ eve. 44 Mewɔ nuku nam bena miegbe bena yewomaxɔ\ndzinye ase o. Elabena miedea bubu mia nɔewo ŋu kple dzidzɔ gake mietsɔ ɖeke le\neme na bubu si Mawu ɖeka hɔ̃ ha de mia ŋu o!\n45 “Menye nyee le mia nu tso ge na Fofo la tso nu siawo ŋuti o, ke boŋ Mose\name si ƒe sewo dzi mietsɔ miaƒe mɔkpɔkpɔwo katã da ɖo bena ele mia kplɔ ge ayi ɖe\ndziƒoe la, eyae le mia nu tso ge. 46 Miawo la miegbe bena yewomaxɔ Mose dzi ase\no, anye ne miexɔ nye hã dzinye se. Elabena Mose ŋlɔ nu tso ŋunye gake miexɔ edzi\nse o. Le esia ta miexɔ nye hã dzinye se o. 47 Esi miexɔ Mose ƒe ŋɔŋlɔwo dzi se o ta\nla, miexɔ nye hã dzinye se o.”\n(Mateo 14:13-21; Marko 6:30-44; Luke 9:10-17)\n6 Le esiawo megbe la, Yesu tso Galilea ƒu si woyɔna hã be Tiberia ƒu la yi\negodo. 2 Ameha gã aɖe nɔ eyome elabena wokpɔ nukunu siwo wòwɔ heda gbe le\ndɔnɔwo ŋu. 3 Yesu lia togbɛ aɖe eye eya kple eƒe nusrɔ̃lawo nɔ anyi ɖe afi ma. 4\nYudatɔwo ƒe Ŋutitotoŋkekenyuie la hã te tu aƒe le ɣemaɣi me.\n5 Esi Yesu fɔ ta dzi la, ekpɔ ameha gã aɖe gbɔna ɖe egbɔ, etrɔ ɖe Filipo ŋu\nbiae bena, “Filipo, afi kae míakpɔ nuɖuɖu le aƒle na ame gbogbo siawo?” 6 Yesu\ngblɔ esia bena yeatsɔ ado Filipo ƒe xɔse akpɔ elabena eya ŋutɔ nya nu si wɔ ge\n7 Filipo ɖo eŋu nɛ be, “Míahiã ga home gã aɖe ŋutɔ ne míete kpɔ be míaƒle\nnuɖuɖu na ame siawo katã!”\n8 Eƒe nusrɔ̃lawo dometɔ ɖeka, Andrea, Simɔn Petro nɔvi, gblɔ nɛ bena, 9\n“Ŋutsuvi aɖe le afii si si abolo atɔ̃ kple tɔmelã memee eve le, gake nu ka esia ate ŋu\nawɔ le ameha gã sia ŋuti?”\n10 Yesu gblɔ na nusrɔ̃lawo be, “Mina ame sia ame nanɔ anyi.” Ale ame siwo\nƒe xexlẽme anɔ akpe atɔ̃ la nɔ anyi ɖe gbe dama le dzi. 11 Yesu tsɔ aboloawo eye\nwòdo gbe ɖa heda akpe ɖe wo ta. Emegbe la etsɔe na eƒe nusrɔ̃lawo be woama na\nameawo. Edo gbe ɖa ɖe tɔmelã memee eveawo hã ta eye wòtsɔe na ameawo. Ale\name sia ame ɖu nu ɖi ƒo nyuie.\n12 Yesu gblɔ na nusrɔ̃lawo bena, “Azɔ, miƒo abolo wuwluiawo katã nu ƒu\nbena womagazu vlo o.” 13 Woƒo abolo wuwluiawo katã nu ƒu wòyɔ kusi wuieve\n14 Esi ameawo kpɔ nukunu gã si Yesu wɔ la, wodo ɣli gblɔ bena, “Le\nnyateƒe me la ame siae nye Nyagblɔɖila si míele mɔ kpɔm na!”\n15 Yesu kpɔe dze sii bena ameawo nɔ didim be yewoalé ye aɖo fia sesẽtɔe\neya ta ewɔ dzaa galia togbɛ la eye wòdzo le wo gbɔ.\nYesu zɔ ƒu dzi\n(Mateo 14:22-27; Marko 6:45-52)\n16 Le fiẽme la, nusrɔ̃lawo yi ƒuta ɖanɔ elalam le afi ma. 17 Zã do vɔ keŋ, gake Yesu\nmedo ta ɖa o. eya ta nusrɔ̃lawo ge ɖe ʋu aɖe me eye wokui ɖo ta Kapernaum 18 Ya\nsesẽ aɖe de asi ƒoƒo me eye ƒu la dze agbo. 19 Esi woku ʋua abe kilometa atɔ̃ alo ade\nko ene la, wokpɔ Yesu wòle tetem ɖe ʋua ŋuti, enɔ zɔzɔm le tsia dzi, ke nusrɔ̃lawo\nvɔ̃ ŋutɔ. 20 Gake edo ɣli yɔ wo eye wògblɔ na wo bena, womegavɔ̃ o. 21 Esi wonya\nbe Yesue la, wokɔe de ʋua me eye enumake ʋua de tɔkɔ afi si yim wonɔ.\nYesue nye agbebolo la\n22 Le ŋufɔke la ameha la le tsitre ɖe ƒu la ƒe go keme dzi, eye wokpɔ bena ʋu bubu\naɖeke megale afi ma o, negbe ɖeka ko, wokpɔ hã be Yesu meɖo ʋua kple eƒe\nnusrɔ̃lawo o, ke boŋ woawo ɖeɖe koe yi. 23 Tete ʋu bubu aɖewo hã tso Tiberia va\nɖo afi si ameawo ɖu abolo si Aƒetɔ la yra kple akpedada le. 24 eya ta ameawo nɔ\nŋku lém ɖe wo me nɔ Yesu dim. Ke esi womekpɔ Yesu alo eƒe nusrɔ̃lawo le ʋuawo\ndometɔ aɖeke me o la, woɖo ʋuawo heyi Kapernaum be yewoaɖadii.\n25 Esi woɖo Kapernaum la, wokpɔ Yesu eye wobiae be, “Nufiala, ale ke\nnèwɔ hafi va do ɖe afi sia?” 26 Yesu ɖo eŋu na wo bena, “Le nyateƒe me la, miele\ndiyem, menye kple susu be miexɔ dzinye se ta o, ke boŋ le nuɖuɖu si mena mi nyitsɔ\nla ta. 27 Nuɖuɖu tea ŋu gblẽna, eya ta migatsi dzi ɖe nu siwo gblẽna la ŋu akpa o.\nKe boŋ mitsɔ miaƒe ŋusẽ katã ti agbe mavɔ si Nye, Mesia alo Amegbetɔ Vi mana mi\nla yome. Elabena esia tae Mawu Fofo la ɖom ɖe xexeame.”\n28 Ameawo biae be, “Nu ka tututue míawɔ be wòadze Mawu ŋu?”\n29 Yesu gblɔ na wo be, “Enye Mawu ƒe didi be miaxɔ ame si wòɖo ɖe mi la\n30 Tete ameawo biae be, “Nukunu ka nàwɔ míakpɔ be míaxɔ dziwò ase? Nu\nka nàwɔ? 31 Mía fofowo ɖu mana le gbea dzi abe ale si woŋlɔe ɖi ene be, “Ena\nabolo wo tso dziƒo be woaɖu.”\n32 Yesu ɖo eŋu na wo be, “Fofonyee na aboloa wo, menye Mosee na wo o.\nEya ta azɔ la ele Abolo vavãtɔ nam mi tso dziƒo. 33 Abolo vavãtɔ siae nye\nAmegbetɔ, si Mawu ɖo ɖa tso dziƒo, eye ame sia na agbe xexeame katã.”\n34 Ameawo gagblɔ bena, “Aƒetɔ, na abolo vavã sia mí gbe sia gbe.”\n35 Yesu ɖo eŋu na wo bena, “Nyee nye abolo vavã si naa agbe amewo. Ame\nsia ame si ava gbɔnye la, dɔ magawui akpɔ o, eye ame si xɔ dzinye se la, tsikɔ hã\nmagawui gbeɖegbeɖe o. 36 Gake nu si le fu ɖem na mi, abe ale si megblɔ do ŋgɔe\nene lae nye bena, togbɔ be miekpɔm hã la, miexɔ dzinye se o. 37 Ke ame siwo Fofo\nla tsɔ nam la ava gbɔnye eye nyemagbe wo xɔxɔ gbeɖe o. 38 Elabena ɖe metso dziƒo\nva bena mawɔ Mawu si dɔm ɖa la ƒe lɔlɔ̃nu ke menye nye ŋutɔ nye lɔlɔ̃nu o. 39\nMawu ƒe didie nye bena, nyemabu ame siwo wotsɔ nam la ƒe ɖeke o, ke boŋ be\nmakplɔ wo va agbe mavɔ la mee le Nuwuwuŋkekea dzi. 40 Enye Fofo la ƒe didi\nvevie hã be, ame sia ame si kpɔ Via eye woxɔ edzi se la, nakpɔ agbe mavɔ eye\nmafɔe ɖe tsitre le Nuwuwu ŋkekea dzi.”\n41 Azɔ Yudatɔwo de asi liʋiliʋῖlilῖ me le eŋu le ale si wògblɔ be yee nye\nabolo si tso dziƒo va la ta.\n42 Wodo ɣli hoo be, “Nu ka! Menye ame siae nye Yesu, Yosef vi la oa?\nMienya fofoa kple dadaa ɖe! Ke nu ka koŋ gblɔm wòle fifia? ɖe wòle gbɔgblɔm be\ndziƒoe yetso va?”\n43 Yesu ɖo eŋu na wo bena, “Migalῖ liʋiliʋῖ be megblɔ nya sia ta o. 44\nElabena ame aɖeke mate ŋu ava gbɔnye o, negbe Fofo si dɔm ɖa lae hee ɖe ŋunye,\neye le Nuwuwuŋkekea dzi la, mana ame siawo katã ƒomevi natsi tre. 45 Abe ale si\nwoŋlɔe ɖe mawunya mee ene la, ‘Woafia nu wo katã tso Mawu ŋuti.’ Ame siwo katã\nFofo la ƒo nu na, eye wosrɔ̃ nyateƒe la le egbɔ la, ava gbɔnye. 46 Menye ɖe mele\ngbɔgblɔm be ame aɖeke kpɔ Mawu kpɔ ŋkume kple ŋkume o, elabena Nye, ame si\ntso Fofo la gbɔ la, koe kpɔe kpɔ.\n47 “Mele egblɔ na mi nyateƒetɔe be, ame sia ame si xɔ dzinye se la, agbe\nmavɔ le esi xoxo! 48 Nyee nye agbebolo la! 49 Togbɔ be mia fofowo ɖu mana si\nwona wo tso dziƒo hã la wo katã woku. 50 Ke esiae nye abolo si ɖi tso dziƒo va, esi\name aɖu eye maku o. 51 Nyee nye agbebolo si ɖi tso dziƒo va. Ne ame aɖe ɖu abolo\nsia la, anɔ agbe tegbee. Abolo siae nye nye ŋutilã si matsɔ ana ɖe xexeame ƒe agbe\n52 Azɔ ʋiʋli gaɖo Yudatɔwo dome tso nya si tututu gblɔm Yesu nɔ la ŋuti.\nWobia wo nɔewo be, “Ale ke ŋutsu sia awɔ atsɔ eƒe ŋutilã ana mi be miaɖu?”\n53 Yesu gaɖo eŋu na wo bena, “Mele gbe tem ɖe edzi na mi nyateƒetɔe bena,\nne ame aɖe meɖu Mesia alo amegbetɔ Vi la ƒe ŋutilã eye wòno eƒe ʋu o la, agbe\nmavɔ la mate ŋu anɔ eme o. 54 Ke ame si ɖu nye ŋutilã eye wòno nye ʋu la, agbe\nmavɔ la le esi xoxo, eye eyae nye ame si mafɔ ɖe tsitre le Nuwuwuŋkekea dzi. 55\nElabena nye ŋutilãe nye nuɖuɖu vavã la eye nye ʋue nye nunono vavã la. 56 Ame\nsia ame si ɖua nye ŋutilã eye wònoa nye ʋu lae, nye ame si le menye eye nye hã\nmele eme. 57 Nye la mele agbe, elabena Fofo gbagbe si dɔm ɖa la na ŋusẽm, eye\nnenema ke ame siwo ɖua nye ŋutilã la, anɔ agbe elabena mena agbe wo. 58 Nyee\nnye Abolo vavã si tso dziƒo va, ame sia ame si aɖu Abolo sia ƒe ɖe la anɔ agbe tso\nmavɔ me yi mavɔ me, eye maku abe ale si mia fofowo ku togbɔ be woɖu abolo si\ntso dziƒo la hã ene o.” 59 Yesu gblɔ nya siawo katã le esime wònɔ nu fiam le\nYudatɔwo ƒe ƒuƒoƒe le Kapernaum.\nNya la nye gbɔgbɔ kple agbe\n60 Eƒe nusrɔ̃lawo ŋutɔ gɔ̃ hã gblɔ bena, “Nyateƒe, Aƒetɔ ƒe nya siawo gɔmesese sesẽ\nŋutɔ. Ame kae ate ŋu ase wo gɔme?”\n61 Yesu kpɔe dze sii be yeƒe nusrɔ̃lawo le luʋiliʋῖ lῖm, eya ta ebia wo bena,\n“ɖe nye nyawo ɖia mia nua? 62 Ne ele alea ɖe, ale ke miabu nenye be miekpɔ nye\nMesia, alo Amegbetɔ Vi la, metrɔ yina dziƒo ake? 63 Gbɔgbɔ Kɔkɔe la koe naa agbe\nmavɔ. Wɔna aɖeke mele ŋutilã la ya ŋu o. Nya siwo megblɔ na mi la Gbɔgbɔ la kple\nagbe la le wo me. 64 Gake va se ɖe fifia la mia dometɔ aɖewo mexɔ dzinye se o.”\nKe Yesu nya ame siwo mexɔ edzi se o kple ame si le ede ge asi la tso gɔmedzedzea\n65 Yesu gblɔ mlɔeba be, “Nya si megblɔ va yi lae nye nu si mewɔnɛ esi\nmegblɔ be ame aɖeke mate ŋu ava gbɔnye o, negbe Fofo la ŋutɔe hee ɖe ŋunye.”\n66 Esi wògblɔ nya siawo vɔ la, eƒe nusrɔ̃la geɖewo trɔ dzo le egbɔ hegblẽe ɖi.\n67 Yesu trɔ ɖe nusrɔ̃la wuieveawo ŋu eye wòbia wo bena, “Miawo hã miedi\n68 Simɔn Petro ɖo eŋu nɛ be, “Aƒetɔ, ame ka gbɔe míadzo ayi? Wò ko sie\nagbe mavɔ nya la le. 69 Míexɔe se eye mienyae bena wòe nye Mawu ƒe Vi Kɔkɔe\n70 Yesu trɔ gblɔ nɛ be, “Mi ame wuievee metia, gake ame ɖeke le mia dome\nsi nye Abosam!” 71 Yesu gblɔ nya sia tso Yuda, Simɔn Iskariɔt vi, ame si nye ame\nwuieveawo dometɔ ɖeka, eye wònye ame si atsɔe ade asi na eƒe futɔwo la ŋu.\nYesu nɔviŋutsuwo ƒe dzimaxɔse\n7 Emegbe la, Yesu trɔ yi Galilea nutome, henɔ tsatsam le kɔƒewo me. Medi\nbena yeaɖo Yudea ya kura o, elabena Yudatɔwo nɔ nugbe ɖom ɖe eŋu le afi ma be\nyewoawui. 2 Azɔ Yudatɔwo ƒe ŋkekenyui vevi aɖe ɖo edzi. Woyɔa ŋkeke sia be\nAgbadɔmeŋkekenyui. 3 Esi ŋkekea te tu aƒe ta la, Yesu nɔviŋutsuwo va ƒoe ɖe enu\nbe neyi Yudea ne wòaɖu ŋkekenyuia le afi ma.\nNɔviawo gblɔ nɛ be, “Míedi be nayi Yudea elabena amewo le afi ma fũ si ate\nŋu akpɔ wò nukunuwɔwɔwo. 4 Ame si dina be yeazu ame ŋkuta la mewɔa nu le\nbebeme o. Eya ta esi nèle nu siawo wɔm la, ele be nàdo ɖe gaglãgbe ne xexeame\nnakpɔ wò. 5 Nɔviawo gblɔ esia elebena woawo ŋutɔ gɔ̃ hã mexɔ edzi se o.\n6 Yesu ɖo eŋu na wo bena, “Miawo la, mievo eye miekpɔ mɔ ayi teƒe sia eye\nnya aɖeke madzɔ o, ke nye la, ɣeyiɣi sia menye ɣeyiɣi nyuitɔ nam be mayi o. 7\nMiawo la, xexeametɔwo melé fu mi o, ke nye la wolé fum vevie elabena mehe nya\nɖe wo ŋu ɖe woƒe nu vɔ̃ kple nu madzemadze wɔwɔ ta. 8 Mido ŋgɔ mianɔ yiyim faa.\nNe ɣeyiɣi nyuitɔ ɖo nam ko la nye hã madze mia yome.” 9 Ale Yesu tsi Galilea le\nŋkeke mawo me.\nYesu yi agbadɔmeŋkekenyui ɖuƒe\n10 Esi Yesu nɔviŋutsuwo dzo vɔ megbe la, eya hã yi ŋkekenyuia ɖuƒe. Ke eyi le\nbebeme be amewo nagakpɔ ye o. 11 Yudatɔwo ƒe amegãwo dii vevie le azã la ɖuƒe\neye wonɔ eta biam se le amewo gbɔ. 12 Ame geɖewo nɔ nu ƒom le eŋu le teƒea.\nAme aɖewo gblɔ be, “Enye ame deŋgɔ wɔnuku aɖe.” Ke ame bubuwo hã gblɔ be,\n“Alakpatɔe wònye le amewo flum le yiyim.” 13 Ke dzideƒo menɔ ame siwo nɔ\nekafum la si be woaƒo nu tso eŋu le dutoƒo o, elabena wonɔ vɔvɔ̃m be Yudatɔwo ƒe\namegãwo ava he to na yewo.\n14 Esi ŋkekenyui la ƒe afa nu yi la, Yesu yi ɖe gbedoxɔ la me eye wòde asi\nnufiafia amewo me. 15 Ewɔ nuku na Yudatɔwo ƒe amegãwo ŋutɔ esi wose nu siwo\ngblɔ wònɔ le gbedoxɔ la me. Wobia wo nɔewo be, “Ale ke wɔ ame sia nya nu siawo\nnyuie ale, togbɔ be mede miaƒe suku aɖeke kpɔ o?”\n16 Yesu gblɔ na wo bena, “Nye la, nyemele nu siwo tso nye ŋutɔ nye susu\nme la fiam o, ke boŋ Mawu si ɖom ɖa le ƒe susuwo fiam mele. 17 Nenye be mia\ndometɔ aɖe ɖoe kplikpaa bena yeawɔ Mawu ƒe lɔlɔ̃nu la, akpɔe adze sii xoxo nenye\nbe nye nufiafia tso Mawu gbɔ loo alo enye nye ŋutɔ nye nyawo. 18 Ne ame aɖe le\nnu ƒom tso nu si eya ŋutɔ susu ŋuti la, ekema ele kafukafu dim na eɖokui tso amewo\ngbɔ. Ke ame si le didim bena yeade bubu ame si ɖoe ɖa ŋuti la, ame mae nye\nnyateƒetɔ kple nuteƒewɔla. 19 Mia dometɔ aɖeke mewɔa Mose ƒe sewo dzi o, ke nu\nka tae wòle be miatsɔ nya ɖe ŋunye bena meda le eƒe sewo dzi. Eye nu ka tae wòle\nbe miawum ɖe esia ta?”\n20 Ameawo ɖo eŋu nɛ be, “Wò la, gbɔgbɔ vɔ̃ le mewò! Ame kae le didim be\n21 Yesu gblɔ na wo bena, “Nukunu ɖeka pɛ ko mewɔ eye mi katã miaƒe mo\nwɔ yaa. 22 Ke Mose de se na mi be miatso aʋa eye mietsoa aʋa na mia viwo le\nSabat ŋkekea gɔ̃ hã dzi. Ke, menye Mosee to aʋatsotso vɛ o ke boŋ edzɔ tso fofoawo\ndzi le blema. 23 Azɔ la nenye be woate ŋu atso aʋa ne ɖevi le Sabat dzi ale be\nwomada le Mose ƒe se dzi o la, nu ka ŋuti miele dziku dom ɖe ŋunye be meda gbe le\nameti blibo la ŋu le Sabat dzi? 24 Migadrɔ̃ ʋɔnu ɖe dzedzeme nu o ke boŋ midrɔ̃\nʋɔnu ɖe dzɔdzenyenye nu.”\nAme siae nye Kristo la?\n25 Yerusalemtɔ aɖe siwo nɔ afi ma la gblɔ na wo nɔewo be, “Alo menye ame si dim\ndumemegãwo le be yewoawu lae nye esia oa? 26 Ame la nye esi le afii le mawunya\ngblɔm le dutoƒo gake ame aɖeke mebia nya aɖekee o. ɖe míaƒe dumemegãwo xɔe se\nmlɔeba be eyae nye Mesia alo Amegbetɔ Vi la vavã? 27 Ame bubuwo hã nɔ\ngbɔgblɔm be ame sia mate ŋu anye Kristo la o, elabena míenya afi si wodzii le, evɔ\nnenye be Kristo ŋutɔ ava la, ɖe ko wòado ko kpoyi, ame aɖeke manya afi si wòtso\n28 Yesu nya nu sia nu si gblɔm wonɔ eya ta esi wònɔ mawunya gblɔm le\ngbedoxɔ la me la, egblɔ bena, “Miawo la, mienyam eye mienya afi si wodzim le ke\nmagblɔ na mi bena, ame si mienya o lae dɔm ɖa, eye ame siae nye Nyateƒe la. 29\nNye la menyae elabena nye kplie li hafi wòdɔm ɖe mia gbɔ.”\n30 Le Yesu ƒe nya siawo ta la, Yudatɔwo ƒe amegãwo di be yewoalée, gake\name aɖeke mete ŋu te ɖe eŋu hafi ayi elé ge o, elabena Mawu ƒe ɣeyiɣi si wòɖo la\nmede haɖe o.\n31 Ame geɖe siwo nɔ gbedoxɔ la me la xɔ edzi se eye wogblɔ be, “Nukunu\nkawoe miele mɔ kpɔm be ne Mesia la ava va la, awɔ esi ame sia mewɔ o?”\nWodɔ asrafowo ɖa be woalé Yesu\n32 Esi Farisitɔwo se nya siawo le amewo nu la, wo kple Osɔfogãwo dɔ\ngbedoxɔmesrafowo ɖa bena woayi aɖalé Yesu. 33 Gake Yesu gblɔ be, “Ele be\nmaganɔ mia gbɔ vie hafi matrɔ agayi ame si dɔm ɖa gbɔ. 34 Miadim, ke miakpɔm o,\neye miate ŋu ava afi si meyi hã o.”\n35 Yesu ƒe nya siawo na be Yudatɔwo ƒe amegãwo tɔtɔ. Wobia wo nɔewo be,\n“Afi kae wòle ɖoɖo wɔm bena yeadzo ayi? ɖewohῖ edi be yeayi aɖagblɔ mawunya\nna Yudatɔ siwo le anyigba vovovowo dzi alo be yeayi trɔ̃subɔlawo ƒe anyigba dzi\naɖagblɔ mawunya na wo le afi ma.” 36 Wogabia hã be, “Nu ka tututue wòwɔnɛ be,\n‘Miadim ke miakpɔm o, eye miate ŋu ava afi si mayi hã o.’ ”\nAgbetsi la ƒe tɔsisiwo\n37 Le agbadɔmeŋkekenyuia ƒe ŋkeke mamlɛtɔ dzi la, Yesu do ɣli gblɔ na ameha la\nbe, “Nenye be tsikɔ le mia dometɔ aɖe wum la, neva gbɔnye wòava no tsi faa. 38\nElabena, mawunya gblɔ bena, “Ame si xɔ dzinye se la, tɔsisi si me agbetsi le la anɔ\ndzidzim tso eya ma me ke.” 39 Yesu nɔ nu ƒom tso Gbɔgbɔ Kɔkɔe la ŋuti elabena\nwoana Gbɔgbɔ Kɔkɔe la ame sia ame si xɔ edzi se. Ke womena Gbɔgbɔ Kɔkɔe haɖe\no elabena womekɔ Yesu ŋuti haɖe o.\nMama ɖo ameawo dome\n40 Esi amehawo se nya si wògblɔ la, ɖewo gblɔ be, “Le nyateƒe me la, ame siae nye\nnyagblɔɖila si ava do ŋgɔ na Mesia la.” 41 Ame bubu aɖewo be, “Eyae nye Kristo\nla”. Ke ame bubu aɖewo le biabiam be, “ɖe Kristo ate ŋu atso Galilea mahã? 42 ɖe\nmawunya megblɔ be Kristo la atso David ƒe ƒome kple Betlehem, du si me David nɔ\nla me oa?” 43 Ale mama ɖo ameawo dome tso ame si tututu Yesu nye la ŋuti. 44\nAme aɖewo di vevie be yewoalée gake wo dometɔ aɖeke medo dzi ka asi eŋu o.\nYudatɔwo kplɔlawo ƒe dzimaxɔse\n45 Asrafo siwo Osɔfogãwo kple Farisitɔwo ɖo ɖa be woayi aɖalé Yesu la trɔ gbɔ va\nasi ƒuƒlu. Ameawo bia wo bena, “Nu ka tae mielé ŋutsua vɛ o.”\n46 Ke asrafoawo ɖo eŋu na wo be, “Nya geɖe siwo ŋutsu sia gblɔ la sɔ tome\nna mi ŋutɔ. Le anukware me la míese nya deto sia tɔgbi kpɔ o.”\n47 Faristitɔawo ɖu fewu le asrafoawo ŋu gblɔ be, “Ke ɖe ŋutsu sia flu miawo\nhã xoxoa? 48 Miekpɔ dumemegã aɖe alo Farisitɔ aɖe wòxɔ ame sia dzi sea? 49\nAmeha gã sia, si mele naneke nyam o la, koe xɔ edzi se ke nu kae wonya tso nu sia\nŋuti. Fiƒode ava ame siawo dzi kokoko!”\n50 Ke Nikodemo si nye ameawo dometɔ ɖeka, ame si hã va Yesu gbɔ le zã\nme la tsi tre hebia etɔwo bena, 51 “ɖe wòle se nu be woatso nya me hafi adrɔ̃ ʋɔnu\n52 Woɖo eŋu nɛ be, “Wò hã Galileatɔe nènyea? Wò ŋutɔ dzro mawunya la\nme eye nàkpɔ ŋuɖoɖo na ɖokuiwò. Le nyateƒe me la nyagblɔɖila aɖeke matso\nGalilea o!” 53 Ale takpekpea kaka eye ame sia ame dzo yi aƒe me.\nNyɔnu si wolé le ahasiwɔwɔ me\n8 Yesu trɔ dzo yi Amito la dzi. 2 Gake esi ŋu ke ko la egatrɔ va gbedoxɔ la me.\nAmeha gã aɖe gaƒo zi ɖe eŋu, eye wobɔbɔ nɔ anyi hefia nu wo. 3 Esi wònɔ nu ƒom\nla, Yudatɔwo ƒe dumemegãwo kple Faristitɔwo kplɔ nyɔnu aɖe si wolé asiasii, wònɔ\nahasi wɔm la vɛ eye wokplɔe da ɖe ameawo titina.\n4 Azɔ wogblɔ na Yesu be, “Nufiala, míelé nyɔnu sia, asiasii wònɔ ahasi wɔm.\n5 Mose ƒe se gblɔ bena, ne wolé ame aɖe alea la, ele be woawui. Ale ke nèkpɔ tso\nnya sia ŋu?”\n6 Ame siawo bia biabia sia Yesu be yewoatsɔ atre mɔ nɛ ale be ne wògblɔ\nnya aɖe ko la, yewoatsɔ nya ɖe eŋu. Ke ɖe ko Yesu bɔbɔ ta tsɔ eƒe asibidɛ ŋlɔ nui ɖe\nanyigba. 7 Ameawo ganɔ fu ɖem nɛ kokoko be neɖo nya la ŋu na yewo, eya ta efɔ\nkɔ dzi gblɔ na wo be, “Enyo, miƒu kpe nyɔnu sia ne woaku, gake ame si ŋu nu vɔ̃\naɖeke mele o la netre kpea ƒuƒui.”\n8 Esi Yesu gblɔ nya siawo vɔ ko la, ebɔbɔ ta eye wogade asi nua ŋɔŋlɔ me ɖe\nanyigba. 9 Esi wose esia la, wode asi bubu me ɖekaɖeka, tso tsitsitɔ dzi va se ɖe\nesime wo katã wodzo negbe Yesu kple nyɔnua kple ameha la koe susɔ.\n10 Yesu fɔ ta dzi bia nyɔnua be, “Afi ka ame siwo tsɔ nya ɖe ŋuwò la le? Wo\ndometɔ ɖeka hɔ̃ hã meƒu kpe wò oa?”\n11 Nyɔnua ɖo eŋu nɛ be, “Meɖe kuku, oa.” Yesu gblɔ nɛ be, “Nye hã\nnyemebu fɔ wò o; heyi eye tso esia dzi la mègawɔ nu vɔ̃ azɔ o.”\nYesue nye xexeame ƒe Kekeli\n12 Yesu gaƒo nu na ameawo eye wògblɔ be, “Nyee nye xexeame ƒe Kekeli la. Eya ta\nne ame aɖe dze yonyeme la mazɔ viviti me o, elabena agbe ƒe kekeli la aklẽ ɖe eƒe\n13 Farisitɔ siwo nɔ afi ma la ɖo eŋu nɛ be, “Wò la, ɖokuiwò ko dom nèle ɖe\ndzi. Wò ɖaseɖiɖiwo nye alakpa sɔŋ ko.”\n14 Yesu ɖo eŋu na wo be, “Togbɔ be mele ɖase ɖim le ɖokuinye ŋu hã la,\nnye ɖaseɖiɖi la nye nyateƒe. Elabena nye la menya afi si metso kple afi si meyina, ke\nmiawo la mienya afi si metso alo afi si meyina o. 15 Miawo la miedrɔ̃a ʋɔnu le\namegbetɔwo ƒe nugɔmesese nu. Nye la nyemele ʋɔnu drɔ̃m ame aɖeke o 16 gake ne\nmedrɔ̃ ʋɔnu la, anye ʋɔnudɔdrɔ̃ dzɔdzɔe le go sia go me, elabena nye kple Fofo si\ndɔm ɖa lae le edrɔ̃ ge. 17 Miaƒe see gblɔ be, ne ame eve ƒe ɖaseɖiɖi le nya aɖe ŋu sɔ\nko la, woaxɔe be nyateƒe. 18 Nenema ke nye kple fofonye hã ƒe ɖaseɖiɖi le ɖeka,\neya ta nye nyawo nye nyateƒe.”\n19 Ameawo biae be, “Afi kae fofowòa le?” Yesu ɖo eŋu na wo be, “Miawo\nla mienya ame si menye o, eya ta mienya ame si nye Fofonye hã o. Ne ɖe mienyam\nla, anye ne mienya Fofonye hã.” 20 Togbɔ be Yesu gblɔ nya siawo le gbedoxɔ la ƒe\ngadzraɖoƒe hã la, ame aɖeke mete kpɔ be yealée o elabena eƒe ɣeyiɣi la meɖo haɖe\nAfi si yim mele la, miate ŋu ava o\n21 Yesu gagblɔ na wo hã be, “Nye la mele dzodzo ge, miadim gake miakpɔm o,\nmiaku ɖe miaƒe nu vɔ̃wo me, eye afi si meyina hã la miate ŋu ava o.”\n22 Yudatɔwo bia be, “Ame sia ɖe, ɖe wòle susu wɔm be yeawu ye ɖokuia?\nNu ka tututue wòwɔnɛ esi wògblɔ be, ‘Miawo la miate ŋu ava afi si nye la meyina\n23 Yesu ɖo eŋu na wo be, “Miawo la, anyigba sia dzie mietso, ke nye la\ndziƒoe metso. Miawo la, xexe sia me tɔwoe mienye ke nye la, nyemetso xexe sia me\no. 24 Esia tae megblɔ na mi be miaku ɖe miaƒe nu vɔ̃wo me. Le nyateƒe me ne\nmiexɔ dzinye se be nyee nye ame si le vava ge o la, miaku ɖe miaƒe nu vɔ̃wo me.”\n25 Ameawo gabia be, “Gblɔ ame si tututu nènye la na mi.”\nYesu ɖo eŋu na wo be, “Megblɔ ame si menye la tso gɔmedzedzea me ke. 26\nNye la nu geɖewo li mate ŋu agblɔ tso mia ŋuti eye mate ŋu adrɔ̃ ʋɔnu mi ɖe wo ta\ngake nyemawɔ esia o, elabene ame si dɔm ɖa la eyae nye nyateƒetɔ la, eye nu siwo\nmese tso egbɔ lae megblɔna na xexeame.” 27 Ke va se ɖe fifi hã la, ameawo mese\nnu si gblɔm wònɔ na wo le Fofo la ŋuti gɔme kpɔ o.\n28 Ale Yesu gagblɔ na wo be, “Le nye ku kple tsitretsitsi vɔ megbe hafi\nmiakpɔe adze sii be nyee nye Mesia la, eye nya siwo katã menɔ gbɔgblɔm na mi la\nmenye nye ŋutɔ nye nya kpakpawo o, ke boŋ wonye nya siwo Fofo la fiam be\nmagblɔ. 29 Eya ame si dɔm ɖa la li kplim ɖaa, medzo le gbɔnye o, elabena mewɔa\neƒe didi ko dzi ɖaa.” 30 Esi wònɔ nu ƒom la ame geɖewo xɔ edzi se.\nNyateƒe la awɔ mi ablɔɖeviwoe\n31 Yesu gblɔ na Yudatɔ siwo xɔ edzi se la bena “Ne mielé nye nufiafiawo me ɖe asi\nla, ekema mianye nye nusrɔ̃la vavãwo. 32 Miadze si nyateƒe la hã, eye nyateƒe la\nawɔ mi ablɔɖeviwoe.”\n33 Ameawo ɖo eŋu nɛ be, “Miawo la Abraham ƒe dzidzimeviwoe mienye eye\nmienye kluviwo na ame aɖeke kpɔ le anyigba sia dzi o. Eya ta nu kae nèwɔnɛ esi\nnègblɔ bena, ‘Miazu ablɔɖeviwo’?”\n34 Yesu gagblɔ na wo be, “Mele gbe tem ɖe edzi na mi be ame sia ame si\nwɔa nu vɔ̃ la nye nu vɔ̃ ƒe kluvi. 35 Kluviwo la, gomekpɔkpɔ aɖeke meli na wo o,\ngake gomekpɔkpɔ li na aƒea tɔ ƒe vi la ya. 36 Eya ta nenye be Vi la na miekpɔ\nablɔɖe la, ekema miezu ablɔɖeviwo vavã. 37 Menyae bena Abraham ƒe\ndzidzimeviwoe mienye, gake mi ame aɖewo miedi be yewoawum elabena nye\nnyawo mesɔ tome na mi o. 38 Nu siwo gblɔm mele na mi lae nye esiwo teƒe mekpɔ\nesi menɔ Fofonye gbɔ. Gake miawo la, miele mia fofo ƒe gbedzi wɔm.”\nMiawoe nye gbɔgbɔ vɔ̃ viwo\n39 Ameawo gaɖo eŋu nɛ be, “Mía fofoe nye Abraham.”\nYesu ɖo eŋu na wo be, “Gbeɖe! Abraham menye mia fofo o, ne mia fofoe\nwònye la, anye ne miadze kpɔɖeŋu nyui si wògblẽ ɖi na mi la yome. 40 Ke miawo la\nmiele agbagba dzem be yewoawum elabena mele nyateƒe si tso Mawu gbɔ la gblɔm\nna mi. Abraham mewɔ nu siawo ƒomevi aɖeke o. 41 Le nyateƒe me ne miewɔ alea\nla, mia fofo ƒe afɔtoƒe tututu ko tom miele.”\nWoɖo eŋu nɛ be, “Míawo la, menye ahasie mía dzilawo wɔ hafi dzi mí o.\nFofo ɖeka koe li na mí le nyateƒe la me eye ayae nye Mawu ŋutɔ.” 42 Yesu gblɔ na\nwo be, “ɖe miaƒe nya sia le eme la, anye ne mialɔ̃m, elabena Mawu gbɔe metso hafi\nva mia gbɔ. Nyemeva le ɖokuinye si o ke boŋ Mawue ɖom ɖa. 43 Nu ka tae miate\nŋu ase nya si gblɔm mele na mi la gɔme o? Miesea nu gɔme o, elabena wogbe na mi\nbe miagaɖo tom o. 44 Miawo la Satana viwoe mienye eya tae mielɔ̃a nu vɔ̃ɖi siwo\nwowɔna la wɔwɔ. Amewulae wònye tso gɔmedzedzea ke eye melɔ̃a nu si nye\nnyateƒe o. Nyateƒe kui ɖeka pɛ hã mele eme o. Alakpadada hã la, meʋaa dzi nɛ o,\nelabena eyae nye alakpatɔwo fofo. 45 Eya ta ne mele nyateƒe la gblɔm na mi hã la,\nɖe ko wòɖia alakpa le miaƒe towo me ale miexɔa edzi sena o.\n46 “Mia dometɔ kae le afi sia si ate ŋu atɔ asi nu vɔ̃ ɖeka pɛ si mewɔ kpɔ la\ndzi? Ame aɖeke o. Ke nu ka tae ne mele nyateƒea gblɔm na mi la miexɔnɛ sena o. 47\nAme si Fofoe nye Mawu la, ɖoa to eƒe nyawo dzidzɔtɔe. Gake esi miawo mielɔ̃a\ntoɖoɖo Mawu ƒe nyawo o ta la, efia be mienye viawo o.”\nMenɔ anyi hafi Abraham va dzɔ\n48 Yudatɔwo ƒe dumemegãwo gblɔ na Yesu dzikutɔe be, “ɖe menye nyateƒe wònye\nmiegblɔ be, Samariatɔ si me gbɔgbɔ vɔ̃ le lae nènye oa?”\n49 Yesu ɖo eŋu na wo be, “Gbeɖe! Gbɔgbɔ vɔ̃ aɖeke mele menye o. Elabena\nnye la medea bubu Fofonye ŋu, ke miawo la miele vlo domem. 50 Togbɔ be menye\nnye didi be makɔ ɖokuinye ɖe dzi o hã la, Mawu ŋutɔ dom ɖe dzi xoxo eye wòle\nʋɔnu drɔ̃ ge ame siwo katã gbe nu le gbɔnye. 51 Mele egblɔm na mi kple kakaɖedzi\nbe, ame sia ame si ɖoa tom la, mele kuku ge akpɔ o.”\n52 Yudatɔwo ƒe dumemegãwo gagblɔ nɛ be, “Azɔ mieka ɖe edzi be gbɔgbɔ\nvɔ̃ aɖe le mewò vavã, elabena Abraham kura kple nyagblɔɖila gã siwo nɔ anyi kpɔ la\nku, ke wò la, èle gbɔgblɔm na mi fifia be ame si xɔ ye dzi se la maku gbeɖe o. 53\nɖe nèle gbɔgblɔm be yede ŋgɔ wu mía fofo Abraham si kua? Eye ɖe nèle gbɔgblɔm\nhã be yede ŋgɔ wu nyagblɔɖila siwo ku va yia? Ame ka koŋ nèbuna be yenye?”\n54 Yesu ɖo eŋu na wo be, “Nenye nye ŋutɔe le ɖokuinye kafum la, ekema\nnye kafukafu la menye naneke o, ke Fofonye, si miawo hã miebe enye yewo ƒe\nMawu lae le kafuyem. 55 Nye la menya Fofo la, ke miawo la mienyae o. Ne megblɔ\nbe nyemenyae o la, ekema menye alakpatɔ abe miawo ke ene. Enye nyateƒe be\nmenyae eye meɖoa toe le nuwo katã me. 56 Esi mia fofo Abraham nya be megbɔna\nla dzi dzɔe eye eƒe dzidzɔ de blibo esi wòkpɔ ŋkekea.”\n57 Yudatɔwo gabiae be, “Wò ame si mexɔ ƒe blaatɔ̃ ŋutɔ gɔ̃ hã haɖe o lae le\ngbɔgblɔm be yekpɔ Abraham mahã?”\n58 Yesu ɖo eŋu na wo be, “Nyateƒe matrɔmatrɔ lae nye be, nye la meli\nxoxoxo hafi Abraham va dzɔ ɖe xexeame nyitsɔ gɔ̃ hã.”\n59 Esi wògblɔ esia vɔ ko la, Yudatɔwo ƒe dumemegãwo fɔ kpe be yewoaƒui.\nGake Yesu ɣla eɖokui eye wòdo go le gbedoxɔ la me.\nYesu yɔ dɔ ŋutsu aɖe si nye ŋkuagbãtɔ tsɔ dzidzime\n9 Esi Yesu nɔ tsa ɖim la, ekpɔ ŋutsu aɖe si nye ŋkuagbãtɔ tso dzidzime ke. 2\nNusrɔ̃lawo bia Yesu be, “Nufiala, nu ka tae wodzi ame sia ŋkuagbãtɔe? Eya ŋutɔ ƒe\nnu vɔ̃e wɔe be wòle alea loo alo eƒe dzilawo ƒe nu vɔ̃woea?”\n3 Yesu ɖo eŋu na wo be, “Menye wo dometɔ aɖeke ƒe nu vɔ̃e na be ame sia\nƒe ŋku gbã o. Wodzii nenema be woatsɔ aɖe Mawu ƒe ŋusẽ afia. 4 Ele nam be mawɔ\ndɔ siwo ame si dɔm ɖa la nam kaba, elabena esusɔ vie ko zã nado eye ame aɖeke\nmagate ŋu awɔ dɔ o. 5 Gake zi ale si mele xexeame la nyee nye xexeame ƒe Kekeli\n6 Le esia megbe la Yesu ɖe ta ɖe anyigba eye wòwɔ ba vi aɖe ɖe asi hesisi ɖe\nŋkuagbãtɔ la ƒe ŋkuwo dzi. 7 Azɔ egblɔ nɛ be, “Yi nàle tsi le Siloam Ta la me.”\nSiloam gɔmee nye, “Wodɔe ɖa.” Ŋkuagbãtɔ la tso kpla eye wòdze mɔ yi ɖawɔ abe\nale si Yesu gblɔ nɛ la ene, eye enumake eƒe ŋkuwo ʋu nyuie wònɔ nu kpɔm.\n8 Ŋutsu sia ƒe aƒelikawo kple ame siwo katã nyae tsã be nubialae wònye la,\nbia wo nɔewo be, “Alo ɖe menye ŋkuagbãtɔ ma si nɔ nu biam lae nye esia oa?”\n9 Ame aɖewo be eyae eye ɖewo hã be menye eyae o, ɖe ko wòɖii. Ke ŋutsua\nŋutɔ gblɔ be, “Nye tututue.”\n10 Ameawo biae be, “Ke ale ke wɔ hafi wò ŋkuawo ʋu?”\n11 Ŋutsua gblɔ na wo be, “Ŋutsu aɖe si woyɔna be Yesu lae nya anyi vi aɖe\ntsɔ sisi ɖe nye ŋkuwo dzi hegblɔ nam be mayi aɖale tsi le Siloam Ta la me. Mewɔ\nesia ale nye ŋkuwo ʋu eye mede asi nukpɔkpɔ me.”\n12 Ameawo gabiae be, “Afi ka amea le?” Eɖo eŋu na wo be, “Nyemenya o.”\nFarisitɔwo ku nya me tsɔ dɔyɔyɔ la ŋu\n13 Ale ameawo kplɔ ŋutsua yi ɖe Farisitɔwo gbɔe. 14 Nya siawo katã dzɔ le Sabat\nŋkeke la dzi. 15 Farisitɔ siwo gbɔ wokplɔ ŋutsua vɛ la biae be wòagblɔ nu si va eme\nla na yewo. Ale wògblɔ ale si Yesu tsɔ ba sisi ɖe eƒe ŋkuwo dzi, eye esi wòyi ɖale\ntsi ko la eƒe ŋkuwo ʋu eye wòde asi nukpɔkpɔ me la na wo. 16 Farisitɔawo dometɔ\naɖewo gblɔ be, “Nenye be Yesu sia do dzi da gbe le ame ŋu le Sabat ŋkeke dzi la,\nekema menye Mawue dɔe ɖa o.”\n17 Faristɔawo gatrɔ ɖe ame si woʋu ŋku na la gbɔ hebiae be, “Wò ŋutɔ ɖe ale\nkee nye wò susu le ame si ʋu ŋku na wò la ŋu,? Ame ka ƒomevi nèbu be enye?”\nŊutsua ɖo eŋu na wo bena, “Le nye nukpɔkpɔ nu la, enye nyagblɔɖila aɖe si\nMawu dɔ ɖo ɖa.”\n18 Yudatɔwo ƒe dumemegãwo gbe be yewomaxɔe ase be ŋutsua nye\nŋkuagbatɔ tsã o, va se ɖe esime woyɔ edzilawo vɛ, eye 19 wobia wo be, “Mia vie\nnye ame sia? Ŋkuagbãtɔe wònye hafi miedzia? Nenye be ele eme nenema ɖe ale ke\nwɔ wòle nu kpɔm fifia?”\n20 Edzilawo ɖo eŋu be, “Vavã mia vie nye ɖekakpuia, eye ele eme hã be\nŋkuagbãtɔe míedzii, 21 gake míenya nu si va dzɔ hafi eƒe ŋkuwo ʋu o, eye míenya\name si wɔe be eƒe ŋkuwo ʋu hã o. Mía via ŋutɔ hã tsi aƒo nu aɖe eɖokui nu eya ta\ntaflatse, mibia gbee!”\n22 Ŋutsua dzilawo gblɔ esiawo le vɔvɔ̃ na Yudatɔwo ta, elabena Yudatɔwo\nɖoe da ɖi xoxoxo be ame si agblɔ be eyae nye Kristo la la woaɖe nenem me ma le\nyewoƒe hame. 23 Le esia ta dzilawo gblɔ be, “Etsi, mibia eya ŋutɔ.”\n24 Ale Farisitɔawo gayɔ ŋutsu si ƒe ŋkuwo gbã kpɔ la zi evelia eye wogblɔ nɛ\nbe, “Kpɔ ɖa, Mawue wòle be nàkafu, ke menye Yesu o, elabena Yesu la míenya be\name vɔ̃ɖie wònye.”\n25 Ŋutsua ɖo eŋu na wo be, “Yesu ɖanye ame vɔ̃ɖi o, eɖanye ame nyui o,\nnyemenya o. Nu ɖeka si ko menyae nye be, tsã la, menye ŋkuagbãtɔ, ke azɔ la, mele\n26 Ameawo gabiae ake be, “Nu kae wòwɔ? Ale ke tututue wòwɔ hafi da gbe\n27 Ŋutsua do ɣli gblɔ na wo be, “Kpɔ ɖa, megblɔ nya sia na mi zi ɖeka xoxo.\nAlo miesee oa? Nu ka ta miedi be magagblɔ nu si dzɔ la na mi ake? Alo miawo hã\nɖe miedi be yewoazu eƒe nusrɔ̃lawoa?”\n28 Nya siawo na be Farisitɔawo dzu ŋutsua eye wogblɔ nɛ be, “Wò la, eƒe\nnusrɔ̃lae nènye, ke miawo la, Mose ƒe nusrɔ̃lawoe mianye. 29 Mienyae bena Mawu\nƒo nu na Mose, ke ame sia la mienya naneke tso eŋu o.”\n30 Ŋutsua gate kpɔ ɖo nya sia hã ŋu na wo bena, “Ewɔ nuku ŋutɔ be miegblɔ\nbe yewomenya afi si ame sia tso o, evɔ wòte ŋu ʋu nye ŋkuwo. 31 Le nyateƒe me la,\nMawu meɖoa to ame vɔ̃ɖiwo o, ke boŋ ame siwo subɔnɛ eye wowɔa eƒe lɔlɔ̃nu. 32\nTso xexeame ƒe gɔmedzedzea ke la womese kpɔ be ame aɖe ʋu ŋku na ame si wodzi\nŋkuagbãtɔe kpɔ o, 33 ne menye Mawu gbɔe ame sia tso o la, mate ŋu awɔ nenem nu\n34 Ameawo do ɣli ɖe ŋutsua ta gblɔ be, “Wò si wodzi ɖe nu vɔ̃ mee be\nyeafia nu mía?” Ale wonyae do goe.\nŊkuagbãtɔnyenye le gbɔgbɔ me\n35 Yesu se be wonya ŋutsu sia eya ta edii va ke ɖe eŋu eye wobiae be, “Èxɔ Mesia\nalo Mawu Vi la dzi sea?”\n36 Ŋutsua ɖo eŋu nɛ be, “Aƒetɔ, ame kae? Gblɔe nam elabena medi be\n37 Yesu ɖo eŋu nɛ be, “Ame si nèkpɔ va yi eye wògale nu ƒom na wò fifia\n38 Ŋutsua do ɣli be, “Nye Aƒetɔ, mexɔe se!” Ale wòdze klo hesubɔ Yesu.\n39 Yesu gblɔ nɛ be, “Nye la ɖe meva xexeame bena maʋu ŋku na ame siwo\nƒe gbɔgbɔmeŋkuwo gbã eye mafia ame siwo bu be yewole nu kpɔm la be woƒe\n40 Farisitɔ siwo nɔ afi ma la biae be, “ɖe nèle gbɔgblɔm be míaƒe ŋkuwo\n41 Yesu ɖo eŋu na wo be, “Ne ɖe mielɔ̃ be yewonye ŋkuagbãtɔwo la, anye ne\nfɔɖiɖi aɖeke manɔ mia ŋu o. Gake esi miebe yewole nu kpɔm ko la, miaƒe nu vɔ̃wo\nazu agba ɖe mia dzi.”\nLododo tso alẽkpo la ŋu\n10 “Nyateƒe wònye mele gbɔgblɔm na mi be ame si megena ɖe alẽkpoa me to\nagboa nu o, ke boŋ wòyina ɖaliana to afi bubu hafi gena ɖe eme la, eyae nye fiafitɔ\nkple adzodala. 2 Ke ame si to agboa nu gena ɖe eme la eyae nye alẽawo ƒe kplɔla. 3\nAgbonudzɔla ʋua agbo la na eya amea eye alẽawo ɖoa to eƒe gbe. Eyɔa eƒe alẽwo\nkple ŋkɔ eye wòkplɔa wo doa goe. 4 Edzea ŋgɔ na alẽawo eye wokplɔnɛ ɖo elabena\nwodea dzesi eƒe gbe. 5 Womadze ame tutɔ yome o ke boŋ woasi le egbɔ elebena\nwomede dzesi eƒe gbe o.” 6 Yesu do lo sia na wo gake womese nu si gblɔm wòle na\nwo la gɔme o.\nYesue nye alẽkplɔla nyui la\n7 Eya ta Yesu gagblɔ na wo be, “Mele egblɔm na mi le nyateƒe me be, nyee nye\nagbo na alẽawo. 8 Eye ame siwo katã va do ŋgɔ nam la, alẽawo meɖo to wo o,\nelabena fiafitɔwo kple adzodalawoe wonye. 9 Esi wònye be nyee nye Agboa\nta la, ame siwo katã to Agboa nu la akpɔ ɖeɖe. Woado go ayi aɖaɖu gbe damawo\neye woagagbɔ va to Agbo la nu age ɖe alẽkpoa me. 10 Fiafitɔ la ƒe taɖodzinue nye\nbe yeafi fi, awu ame, agblẽ nu. Ke nye ya ɖe meva be mana agbe si de blibo amewo.\n11 “Nyee nye Alẽkplɔla Nyui la, elabena, metsɔ nye agbe na ɖe alẽawo ta. 12\nKe apavi si woxɔ be wòakpɔ alẽawo dzi la meléa be na wo o. Ne ekpɔ amegaxi\nwògbɔna la, esina elabena alẽawo menye etɔ o. Ale amegãxi la dzea alẽawo dzi\nhevuvua ɖewo, eye mamlɛawo kakana gbe. 13 Apavi la sina elabena ɖe ko wodɔe be\nwòakpɔ alẽawo dzi ke eƒe dzi meku ɖe wo ŋu o.\n14 “Nyee nye Alẽkplɔla Nyui la. Menya nye alẽwo eye nye alẽwo hã nyam,\n15 abe ale si Fofonye nyam ene la, nenema kee nye hã menya Fofonyee, eye metsɔ\nnye agbe na ɖe alẽawo ta. 16 Alẽha bubuwo hã le asinye siwo wòle be makplɔ va\ngbɔnyee bena woase nye gbe, eye wo katã woanye alẽha ɖeka anɔ Kplɔla ɖeka te.\n17 “Fofo la lɔ̃m ŋutɔ elabena metsɔ nye agbe na ɖe amewo ta bena magaxɔe\nemegbe. Ame aɖeke mate ŋu aɖem ɖa ne nyemena mɔ o. 18 Nye ŋutɔe lɔ̃ tsɔ nye\nagbe na elabena ŋusẽ le asinye be matsɔ nye agbe ana eye ŋusẽ le asinye be\nmagaxɔe. Mɔnukpɔkpɔ siae Fofo la tsɔ nam.”\n19 Yesu ƒe nya siawo gahe mama de Yudatɔwo ƒe dumemegãwo dome\nelabena ame aɖewo xɔ eƒe nyawo dzi se eye ɖewo hã mexɔe se o. 20 Ame siwo\nmexɔe se o la gblɔ be, “Ame sia la gbɔgbɔ vɔ̃e le fu ɖem nɛ, ne menye nenema o la,\nekema ele tsu kum eya ta migaɖo toe o.”\n21 Ame bubuwo hã gblɔ be, “Ame sia ƒe nuƒo kple nuwɔnawo medze abe\name si gbɔgbɔ vɔ̃ le fu ɖem na la ene o. ɖe gbɔgbɔ vɔ̃ ate ŋu aʋu ŋku na ame siwo ƒe\nYudatɔwo ƒe dzimaxɔse\n22 Tete gbedoxɔ Ŋutikɔkɔŋkekenyui ɖo le Yerusalem. Enye vuvɔŋɔlῖ, 23 eye Yesu\nnɔ gbedoxɔ la me nɔ zɔzɔm le teƒe si woyɔna be Salomo ƒe Akpata. 24 Yudatɔwo ƒo\nxlãe eye wogblɔ nɛ be, “ɣekayie nàna miatsi dzimaɖi se ɖo? Nenye wòe nye Kristo\nla, gblɔe na mi”\n25 Yesu ɖo eŋu na wo be, “Megblɔ ame si menye la na mi xoxo, gake\nmiexɔe se o. Nukunu siwo wɔm mele le fofonye ƒe ŋkɔ me la hã le ɖase ɖim le\nŋunye. 26 Gake miele exɔm se o elabena miele nye alẽhawo dome o. 27 Nye la,\nmenya nye alẽwo eye woawo hã dze si nye gbe, eye wodzea yonyeme. 28 Mena\nagbe mavɔ nye alẽawo ale be womatsrɔ̃ akpɔ o. Ame aɖeke hã mate ŋu axɔ wo le\nasinye akpasesẽtɔe o 29 elabena Fofonyee tsɔ wo nam eye Fofonyea sẽ wu ame sia\name. Ale ame aɖeke mate ŋu axɔ wo le esi sesẽtɔe o. 30 Mí kple Fofonye la ame\n31 Esi Yesu gblɔ alea la, Yudatɔwo ƒe dumemegãwo tsɔ kpe be yewoaƒui.\n32 Gake Yesu gblɔ na wo be, “Mawu ŋutɔ ɖo nukunu siawo katã ɖi be mawɔ\nne amewo nakpɔ ɖeɖe. Ke dɔ nyui siawo dometɔ ka tae miedi be yewoawum ɖo?”\n33 Woɖo eŋu nɛ be, “Menye dɔ nyui siwo nèwɔ tae miedi be miawu wò o, ke\nboŋ busunya siwo gblɔm nèle la tae. Ale ke wò amegbetɔ nàtsɔ ɖokuiwò awɔ\n34 Yesu ɖo eŋu na wo be, “ɖe womeŋlɔe ɖe miaƒe se la me be, ‘Megblɔe be\nmawuwo mienye’ oa? 35 Ne woyɔ mi be ‘mawuwo’ la, ame kawoe Mawu ƒe nya va\nna, eye womate ŋu da mawunya dzi o, 36 eye ale ke woabu tso ame si ŋu Fofo la kɔ\nheɖoe ɖe xexeame? Ekema nu ka ta mietsɔ nya ɖe ŋunye be megblɔ busunya elabena\nmegblɔ be ‘Nyee nye Mawu Vi’? 37 Ne menye Mawu gbɔe nukunu siwo wɔm mele\nla tso o la, ekema migaxɔ dzinye se o. 38 Ne mele nukunuwo wɔm eye miexɔ dzinye\nse o hã la, mixɔ nukunuawo ya dzi se ale be to esia me la miadze sii be Fofo la le\nmenye eye nye hã mele eme.”\n39 Ameawo di be yewoagalée gake edo go eye wòdzo le wo gbɔ. 40 Etso\nYɔdan tɔsisi la yi egodo eye wòyi ɖanɔ afi si Yohanes nɔ tsi dem ta na amewo le tsã\nla. 41 Ame geɖewo dze eyome va afi sia hã. Ameawo gblɔ na wo nɔewo be,\n“Yohanes mewɔ nukunuwo o gake nya siwo katã wògblɔ ɖi tso ŋutsu sia ŋu la va\neme pɛpɛpɛ.” 42 Yesu ƒe nuwɔnawo ɖo kpe edzi na ameawo be, eyae nye Mesia la\nvavã eye woxɔ edzi se.\nLazaro ƒe ku\n11 Azɔ eva me be ŋutsu aɖe si woyɔna be Lazaro la dze dɔ, ame sia tso Betania,\nMaria kple Marta ƒe du me. 2 Maria si nɔvi, Lazaro, le dɔ lém lae nye Maria si kɔ\namiveve ɖe Yesu ƒe afɔwo ta eye wotutui kple eƒe taɖa. 3 Eya ta nɔvinyɔnu siawo dɔ\name ɖo ɖa Yesu gblɔ be, “Aƒetɔ, ame si nèlɔ̃ vevie la le dɔ lém.”\n4 Esi Yesu se gbedeasi sia la, egblɔ be, “Dɔléle sia menye kudɔe o ke boŋ to\neme la woakafu Mawu eye woakɔ Mawu Vi alo Mesia la ŋuti.”\n5 Yesu lɔ̃ Marta kple nɔvianyɔnu Maria kpakple Lazaro. 6 Gake esi wòse be\nLazaro le dɔ lém la, eganɔ afi si wòle la ŋkeke eve hafi wòdze mɔ. 7 Azɔ eyɔ eƒe\nnusrɔ̃lawo gblɔ na wo be, “Mina mígayi Yudea.”\n8 Nusrɔ̃lawo melɔ̃ ɖe nya sia dzi kura o. Wogblɔ nɛ bena, “Nufiala, nyitsɔ\nlaa koe Yudatɔwo di be yewoawu wò le Yudea, nu ka ta nèdi be yeagayi afi ma?”\n9 Yesu ɖo eŋu na wo be, “Kekeli nɔa anyi gaƒoƒo wuieve le ŋkeke ɖeka me\neye le ɣeyiɣi siawo me la ame ate ŋu azɔ numaklimaklii elabena kekeli li be wòakpɔ\nnu. 10 Ke ne ame aɖe zɔ le zã me la, akli nu elabena viviti do.” 11 Yesu yi edzi be,\n“Mia xɔlɔ̃ Lazaro le alɔ̃ dɔm eya ta meyina be maɖanyɔe.”\n12 Nusrɔ̃lawo ɖo eŋu be, Aƒetɔ, ne ele alɔ̃ dɔm la ekema eƒe lãme le sesẽ ge.\n13 Yesu nɔ nu ƒom tso eƒe ku ŋuti, ke nusrɔ̃lawo ya bu be alɔ̃dɔdɔ ŋutɔ gblɔm wòle.\n14 Yesu ʋu eme na nusrɔ̃lawo be, “Lazaro ku. 15 Eye le miawo ta la, edzɔ\ndzi nam ŋutɔ be nyemenɔ afi ma o. Elabena to esia me la mana mɔnukpɔkpɔ mi ake\nbe miaxɔ dzinye ase. Mitso kpla ne míayi egbɔ.”\n16 Toma, si wogayɔna hã be, “Venɔvi” la gblɔ na nɔvia nusrɔ̃la mamlɛawo\nbe, “Mina míayi ale be míawo hã míaku kplii.”\nYesu nye tsitretsitsi la kple agbe la\n17 Esi wova ɖo Betania la wogblɔ na wo bena Lazaro ku eye woɖii ŋkeke ene sɔŋ va\nyi xoxo. 18 Betania anɔ abe kilometa eve kple afã ene tso Yerusalem gbɔ, 19 eya ta\nYudatɔwo ƒe dumemegã geɖewo va kua teƒe be yewoado baba na Marta kple Maria.\n20 Esi Marta see bena Yesu gbɔna la, etso kpla do go yi ɖakpee le mɔa dzi. Ke\nMaria ya meyi o.\n21 Marta gblɔ na Yesu be, “Aƒetɔ, nenye ɖe nènɔ afi sia la, anye ne nɔvinyea\nmeku o. 22 Ke menyae be nu sia nu si nèbia Mawu la ana wò.”\n23 Yesu gblɔ nɛ be, “Nɔviwò la atsi tre.” 24 Marta lɔ̃ ɖe edzi eye wògblɔ be,\n“Ẽ, menya be nɔvinyea atsi tre le nuwuwuŋkekea dzi.”\n25 Yesu gagblɔ nɛ be, “Nyee nye tsitretsitsi la kple agbe la. Ame sia ame si\nxɔa dzinye sena la, togbɔ be aku abe ame bubuwo ene hã la, aganɔ agbe. 26 Mana\nagbe mavɔ si nu meyina o la, ame siawo ale be womatsrɔ̃ akpɔ gbeɖe o. Èxɔ nya\nsiawo dzi sea, Marta?”\n27 Marta ɖo eŋu be, “Ẽ, Aƒetɔ, mexɔe se be wòe nye Mesia, Mawu vi la, ame\nsi míekpɔ mɔ na ʋuu.”\nYesu fa avi\n28 Azɔ Marta trɔ dzo va aƒeme le nɔvia Maria gbɔ eye wòyɔe dzaa le konyifalawo\ndome gblɔ nɛ be, “Nufiala la va ɖo eye wòdi be yeakpɔ wò.” 29 Maria tso enumake\nyi Yesu gbɔ.\n30 Yesu nɔ lalam le kɔƒea godo afi si Marta va kpee le. 31 Esi Yudatɔwo ƒe\ndumemegã siwo va be yewoafa akɔ na Maria la kpɔe wòtso kpla do go yina la, wobu\nbe Lazaro ƒe yɔdo toe woyina be yeaɖafa avi eya ta wokplɔe ɖo.\n32 Ke Maria zɔ va tu Yesu eye wòdze klo ɖe eƒe afɔnu gblɔ nɛ be, “Aƒetɔ, ɖe\nnèva kaba la, anye ne nɔvinyea meku o.”\n33 Esi Yesu kpɔ ale si Maria nɔ avi fam nublanuitɔe eye Yudatɔwo hã nɔ\nefam kplii la eƒe dzi ʋuʋu eye eƒe tame ɖe fu. 34 Ebia be, “Afi kae woɖii ɖo?”\nWoɖo eŋu nɛ be, “Va kpɔ yɔdoa ɖa!” 35 Enumake Yesu hã fa avi.\n36 Le esia ta la, Yudatɔwo ƒe dumemegãwo gblɔ na wo nɔewo be, “Mikpɔ\nale si gbegbe wòlɔ̃e ɖa? Xɔlɔ̃ veviwoe wonye vavã.”\n37 Ke wo dometɔ aɖewo gblɔ bena, “Ame sia si te ŋu ʋu ŋku na ŋkuagbãtɔ,\nnu ka ŋuti mewɔe be ame sia megaku o ma?”\nYesu fɔ Lazaro ɖe tsitre\n38 Yesu gaʋuʋu le eɖokui me eye wòɖo yɔ do la gbɔ. Yɔdoa nye agado aɖe si nu\nwotsɔ kpe xee.\n39 Eɖe gbe na ameawo be, “Mimli kpea ɖa.”\nKe Marta, ame si nɔvi ku la gblɔ na Yesu be, “Oo Aƒetɔ, amea ku ŋkeke ene\nsɔŋue nye esi eya ta aʋẽ akpa.”\n40 Yesu trɔ biae be, “Nyemegblɔ na wò bena, ne èxɔ dzinye se la, Mawu awɔ\nnukunu gã aɖe nàkpɔ oa?”\n41 Womli kpe la da ɖe adzɔge. Azɔ Yesu wu mo dzi eye wògblɔ bena, “Fofo,\nmeda akpe na wò be èɖoa tom. 42 Èɖoa tom ɣesiaɣi gake mele esia gblɔm le ame\nsiwo katã le afi sia ta, bena woaxɔe ase be wòe dɔm ɖa.” 43 Le esia megbe la edo\nɣli be, “Lazaro lee, do go va!”\n44 Enumake Lazaro fɔ tso ku me la do kple ameɖivɔ si me woblae ɖo. Yesu\ngblɔ na ameawo be, “Mitu avɔawo le eŋu ne wòadzo.”\nWoɖo nugbe be woawu Yesu\n(Mateo 26:1-5; Marko 14:1-2; Luka 22:1-2)\n45 Yudatɔwo ƒe dumemegã siwo va be yewoakpɔ Maria ɖa eye wokpɔ nukunu sia\nteƒe la xɔ Yesu dzi se mlɔeba. 46 Ke wo dometɔ bubu aɖewo hã tso yi Farisitɔwo\ngbɔ eye wogblɔ nya siwo katã va dzɔ la na wo.\n47 Esi Osɔfogãwo kple Farisitɔwo se nya sia la, woyɔ takpekpe enumake be\nyewoadzro nya la me. Wobia wo nɔewo be, “Nɔviwo, nu ka wɔ ge míala? 48 Enye\nnyateƒe be ŋutsu sia wɔa nukunuwo. Ne míena mɔe alea la, dukɔ la katã ava dze\neyome. Ne esia va eme la, Roma ʋakɔ la ava dze mia dzi, awu mi eye woaxɔ\ndziɖuɖua le mi Yudatɔwo si.”\n49 Wo dometɔ ɖeka si nye Kayafa, ame si nye Osɔfo gãtɔ le ƒe ma me la tsi\ntre gblɔ be. 50 “Miekpɔe dze sii be enyo be ame ɖeka naku ɖe dukɔa ta wu be dukɔa\nkatã natsrɔ̃ oa?”\n51 Abe Osɔfo gãtɔ le ƒe ma me ene la egblɔ nya ɖi be Yesu aku ɖe dukɔ la ta,\nke megblɔ esia le eya ŋutɔ ɖokui si o. 52 Menye ɖe Israel dukɔa ɖeɖe ko ta o ke boŋ\nɖe Mawu vi siwo kaka ɖe xexeame katã la be woaƒo wo katã nu ƒu ɖekae. 53 Le esia\nta tso ema dzi la Yudatɔwo ƒe dumemegãwo de asi ɖoɖowɔwɔ me ɖe Yesu wuwu ŋu.\n54 Azɔ Yesu dzudzɔ nufiafia la dutoƒo eye eya kple eƒe nusrɔ̃lawo dzo yi\nYerusalem yi dzogbekɔƒe aɖe si woyɔna be Efrayim la me.\n55 Yudatɔwo ƒe Ŋutitotoŋkekenyui la te tu aƒe eya ta dutatɔwo katã va\nYerusalem ŋkeke geɖewo do ŋgɔ be yewoawɔ ŋutikɔklɔkɔnu la hafi azã la naɖo. 56\nWo dometɔ geɖe ŋutɔ di be yewoakpɔ Yesu eya ta wobia wo nɔewo edziedzi be,\n“Ale kee, miebu be ele azã la ɖuƒe va gea?” 57 Le ɣeyiɣi sia me la, Osɔfogãwo kple\nFarisitɔwo ɖe gbeƒã le dutoƒo be ame sia ame si kpɔ Yesu la nena yewoanya ne\n(Mateo 26:6-13; Marko 14:3-9)\n12 Esusɔ ŋkeke ade woaɖu Ŋutitotoŋkekenyui la. Yesu va ɖo Betania si nye\nLazaro, ame si wòfɔ ɖe tsitre tso ame kukuwo dome la ƒe du me. 2 Woɖo kplɔ̃\ngɔ̃ aɖe na Yesu le afi sia eye Marta subɔ Yesu le kplɔ̃a ŋu. Lazaro hã nɔ kplɔ̃a ŋu\nkple Yesu. 3 Esi wonɔ nu ɖum la, Maria tsɔ amiʋeʋẽ xɔasi aɖe vɛ eye wosii na Yesu\nƒe afɔwo eye wòtsɔ eƒe taɖa tutu afɔawoe. Amia ƒe ʋeʋẽ lilili la xɔ aƒe blibo la me.\n4 Esi Yuda Iskariɔt, Yesu ƒe nusrɔ̃lawo dometɔ ɖeka, ame si va fia Yesu\nyomemɔ emegbe la, kpɔ nu sia la, egblɔ bena, 5 “Nu ka ta wòle be woagblẽ amiʋeʋẽ\nxɔasi sia? ɖe wòle be woadzrae atsɔ ga la ana ame dahewo.” 6 Menye ɖe Yuda\nIskariɔt le ame dahewo nu vem tae wògblɔ esia o, ke boŋ be enye fiafitɔ eye eya kee\nkpɔa nusrɔ̃lawo ƒe ga dzi tae. 7 Tete Yesu gblɔ be “Miɖe asi le eŋu, elabena ewɔ esia\ndzra ɖo ɖi na nye ɖigbe. 8 Ame dahewo le mia dome ɖaa, gake nyemanɔ mia dome\nWoɖo nugbe ɖe Lazaro wuwu ŋuti\n9 Esi Yerusalemtɔwo se be Yesu va ɖo wo dome la woʋli vevie bena yewoakpɔe,\neye yewoakpɔ Lazaro, ame si gagbɔ agbe tso ku me hã. 10 Eya ta Osɔfogãwo wɔ\nɖoɖo be yewoawu Lazaro hã, 11 elabena eya amea tae Yudatɔ geɖewo dzo le woƒe\nkplɔlawo gbɔ yi Yesu gbɔ eye woxɔ edzi se.\n(Mateo 21:1-11; Marko 11:1-11; Luka 19:28-40)\n12 Le ŋufɔke la, eɖi le Yerusalem dua katã me be Yesu le mɔ dzi gbɔna. Ame\ngeɖewo siwo va Ŋutitotoŋkekenyui la ɖuƒe la hã see ale woyi be yewoaɖakpee. 13\nWoŋe deʋayawo kple atilɔwo ɖe asi eye wonɔ ɣli dom nɔ aseye tsom be, “Hosana!\nWoayra Israel ƒe fia la! Woayra ame si gbɔna le Aƒetɔ la ƒe ŋkɔ me!”\n14 Yesu nɔ tedzivi aɖe dzi eye esia fia be nyagblɔɖi si woŋlɔ ɖi be, 15\n“Mègavɔ̃ o, Zion nyɔnu. Wò fia do tedzivi gbɔna le ɖokuibɔbɔ me!” la va eme\n16 Yesu ƒe nusrɔ̃lawo menya bena Yesu wu nyagblɔɖi sia nu le ɣemaɣi o,\ngake esi wòtrɔ dzo yi dziƒo le ŋutikɔkɔe me la, eƒe nusrɔ̃lawo kpɔ dze sii bena,\nnyagblɔɖi geɖe siwo woŋlɔ ɖe mawunya me la va eme wokpɔ.\n17 Ame siwo nɔ eteƒe hafi Yesu fɔ Lazaro ɖe tsitre tso ame kukuwo dome la\ngblɔ ale si nua katã va emee la na ame bubuwo. 18 Le nukunu si wòwɔ wose ta la,\namewo ƒo zi be yewoaɖakpɔe.\n19 Ale Farisitɔwo gblɔ na wo nɔewo be, “Mikpɔ ɖa, míedɔ̃, xexeame katãe\nnye ma kplɔe ɖo hoo!”\nHelatɔ aɖewo di Yesu\n20 Griktɔ alo Helatɔ aɖewo hã nɔ ame siwo va Yerusalem dua me be yewoaɖu\nŋutitotoŋkekea la dome. 21 Ame siawo va Filipo si tso Betsaida gbɔ eye wogblɔ nɛ\nbena, “Aƒetɔ, mieɖe kuku miedi be miakpɔ Yesu.” 22 Filipo hã yi ɖagblɔe na\nAndrea ale eya kple Andrea woyi Yesu gbɔ yi ɖagblɔ ameawo ƒe didi nɛ.\n23 Yesu ɖo eŋu na wo be, “Gaƒoƒo la de woakɔ Amegbetɔvi la ŋu. 24 Le\nnyateƒe me, mele egblɔm na mi be ne bliku la mege ɖe anyigba eye wòku o la ekema\neya ɖeka tsi anyi, gake ne eku la etsea ku geɖe. 25 Nenye be ame aɖe tsi dzi ɖe eƒe\nagbe ŋu le xexe sia me la, abui, ke ame si tsɔ eƒe agbe na le tanye la, adzrae ɖo ɖi na\nagbe mavɔ la.\n26 “Nenye be ame aɖe di be yeazu nye nusrɔ̃la la, nedze yonyeme, elabena\nele na nye subɔvi ɖe sia ɖe be wòanɔ afi si mele. Eye ne edze yonyeme la, Fofo la\nŋutɔ ade bubu eŋu.\nEle be woakɔ Amegbetɔvi la ɖe dzi\n27 Nye gbɔgbɔ le nu xam vevie ŋutɔ. ɖe mado gbe ɖa be, Fofo, ɖem tso fukpekpe\nsiwo le ŋgɔnye la mea? Gbeɖe, mele be magblɔ nenema o, elabena esia tae meva\nxexeame ɖo. 28 Fofo, de ŋutikɔkɔe kple bubu wò ŋkɔ la ŋu.”\nEsi Yesu wu nya siawo nu ko la, gbe aɖe ɖi tso dziƒo be, “Mewɔ esia xoxo\neye magawɔe ake.” 29 Esi ameha la se gbe sia la, wo dometɔ aɖewo bu be dzie ɖe\ngbe, eye bubuwo hã gblɔ be mawudɔla aɖee ƒo nu nɛ.\n30 Yesu gblɔ na wo bena, “Miawo tae gbe sia ɖi ɖo, menye nye tae o. 31\nXexeame ƒe ʋɔnudrɔ̃ŋkeke la ɖo edzi vɔ eye gaƒoƒoa hã su be woanya Satana, si nye\nxexeame dziɖula la ɖa. 32 Eye ne woklãm ɖe atitsoga ŋu vɔ megbe la, mahe amewo\nkatã ɖe ɖokuinye ŋu.” 33 Yesu gblɔ nya sia bena yeatsɔ afia ku si ƒomevi ku ge yele.\n34 Ameha la biae be; “ɖe nèbe yele kuku gea? Míesee be ne Mesia la va la\nanɔ agbe tegbee. Nu ka tae nèbe woaklã Mesia la ɖe atitsoga ŋu? Mesia ka gblɔm\n35 Yesu ɖo eŋu na wo be, “Nye Kekeli agaklẽ na mi hena ɣeyiɣi sue aɖe ko.\nMizɔ le Kekeli la me esi mɔnukpɔkpɔ gale mia si be viviti nagado ɖe mi o elabena\name si le zɔzɔm le viviti me la menya afi si yim wòle o. 36 Mixɔ Kekeli la dzi se zi\nale si wole mia gbɔ be miazu kekeliviwo.” Esi Yesu gblɔ nya siawo vɔ la, edo go le\nameawo dome yi ɖaɣla eɖokui.\n37 Togbɔ be Yesu wɔ nukunu geɖe hã la, ame geɖewo mexɔ edzi se be eyae nye\nMesia la o. 38 Nu sia tututu ŋutie nyagblɔɖila Yesaya ƒo nu tsoe be, “Aƒetɔ, ame kae\naxɔ mia dzi ase? Ame kae axɔ Mawu ƒe nukunu gã siwo wowɔ la dzi ase?” 39\nYesaya gagblɔ bena, 40 “Mawu na bena ame siawo ƒe gbɔgbɔmeŋkuwo gbã eye\nwòna bena woƒe dziwo ku atri, bena womagase nu, akpɔ nu alo atrɔ ɖe Mawu gbɔ be\nwoada gbe le wo ŋu o.” 41 Yesaya ƒe nya siawo katã ku ɖe Yesu ŋu elabena Yesaya\nkpɔ ŋutega aɖe si me woɖe Mesia la ƒe ŋutikɔkɔe fiae le.\n42 Togbɔ be Yudatɔwo ƒe dumemegã geɖewo xɔe se be Yesue nye Mesia la\nhã la, wonɔ vɔvɔ̃m na Farisitɔwo elabena ne wogblɔ le dutoƒo be Yesue nye Mesia la\nla, woaɖe wo le hame. Esia tae wogbe be yewomaʋu Yesu me o, 43 elabena wolɔ̃\namegbetɔ ƒe bubu wu Mawu ƒe bubu.\nYesu ƒe nyawoe woatsɔ adrɔ̃ ʋunu amewo\n44 Yesu do ɣli gblɔ na ameha la be, “Ne miexɔ dzinye se la, ekema Mawu dzie ma\nmiexɔ se. 45 Elabena ne miekpɔm la, ekema ame si dɔm ɖa lae ma miekpɔ. 46 Nye\nla Kekelie menye va xexeame, ame siwo katã xɔ dzinye se la, magazɔ viviti me o.\n47 Ne ame aɖe se nye nyawo ke mewɔ ɖe wo dzi o la; nyemadrɔ̃ ʋɔnui o, elabena\nmenye ʋɔnu drɔ̃ gee meva o ke boŋ ɖe meva be maɖe xexeame tso tsɔtsrɔ̃ me. 48\nGake ame siwo mexɔm o, eye womewɔ ɖe nye nyawo dzi o la, woadrɔ̃ ʋɔnu wo le\nnuwuwuŋkekea dzi eye nya siwo gblɔm mele fifia lae woatsɔ adrɔ̃ ʋɔnu woe. 49\nElabena nya siwo katã megblɔna la menye nye ŋutɔ nye nyawo o, ke boŋ wonye\ngbedeasi si mexɔ tso Fofo la gbɔ na mi. 50 Menyae kɔtee be eƒe nyawo katã akplɔ\name ayi agbe mavɔ mee, eya ta megblɔa nya sia nya si wògblɔ nam be magblɔ na mi\nla na mi.”\nYesu klɔ eƒe nusrɔ̃lawo ƒe afɔwo ŋuti\n13 Azɔ esusɔ ŋkeke ɖeka ko ne Ŋutitotoŋkekenyui la naɖo eye Yesu nya be\nɣeyiɣia de be yeadzo le xexeame atrɔ ayi fofoa gbɔ. Elɔ̃ etɔ siwo le xexeame ŋutɔ,\neye wògaɖe lɔlɔ̃ sia fia. 2 Yesu kple eƒe nusrɔ̃lawo nɔ fiẽnuɖuƒe. Do ŋgɔ la, Satana\ndee tame na Yuda Iskariɔt, Simɔn vi la, be wòayi aɖade Yesu asi. 3 Yesu nya be\nfofo la tsɔ ŋusẽwo katã na ye. Enya hã be, Mawu gbɔe yetso va eye yeagatrɔ ayi\nMawu gbɔ. 4 Le sia ta Yesu tsi tre le fiẽnuɖukplɔ̃a ŋu eye wòɖe eƒe awu da ɖi hetsɔ\ntsiletsɛ sa ɖe ali. 5 Etsɔ gagba ku tsi ɖe ame eye wòde asi nusrɔ̃lawo ƒe afɔwo kɔklɔ\nme. Ne eklɔ ame aɖe tɔ vɔ la, etsɔa tsiletsɛ si wòsa ɖe ali la ƒe akpa aɖe tutua wo\nŋui. 6 Esi wòɖo Petro dzi be wòaklɔ eƒe afɔwo nɛ la, Petro gblɔ nɛ be, “Aƒetɔ, mele\nbe wò nàklɔ míaƒe afɔwo ŋuti na mí o.”\n7 Yesu ɖo eŋu nɛ be, “Mase nu si ta mele ewɔm la gɔme fifia o, gake ava se\n8 Ke hã Petro gbe be Yesu maklɔ yeƒe afɔwo o. Egblɔ na Yesu be, “Gbeɖe,\nmàklɔ nye afɔwo ŋuti o.”\nYesu ɖo eŋu nɛ be, “Ne nyameklɔ wò afɔwo o la, ekema màkpɔ gome aɖeke\ntso gbɔnye o.”\n9 Petro do ɣli gblɔ be, “Ne ele nenema la, ekema menye nye afɔwo ko o, ke\nboŋ klɔ nye asiwo kple nye ta hã.”\n10 Yesu ɖo eŋu nɛ be, “Ame si le tsi xoxo la, afɔkɔklɔ koe hiã nɛ bena eŋuti\nnakɔ nyuie. Wò la, ŋutiwò kɔ, gake menye ame sia ame si le afi sia la ŋutie kɔ o.”\n11 Yesu gblɔ nya sia elabena enya ame si gbɔna ye de ge asi.\n12 Esi wòklɔ nusrɔ̃lawo ƒe afɔwo vɔ la, etsɔ eƒe awu do, nɔ anyi eye wòbia\nwo be, “Miese nu si mewɔ la gɔmea? 13 Miawo la mieyɔam be, ‘Aƒetɔ’ kple\n‘Nufiala’, eye esia le eme vavã. 14 Minya be esi nye, miaƒe Aƒetɔ kple Nufiala,\nmeklɔ miaƒe afɔwo ŋu la, ele na miawo hã be miaklɔ mia nɔewo ƒe afɔwo. 15\nKpɔɖeŋu wònye mena mi eya ta miwɔ ɖe kpɔɖeŋu sia dzi. 16 Enye nyateƒe be subɔvi\nmekɔna wua eƒe aƒetɔ o, eye dɔtsɔla hã mewua ame si dɔe o. 17 Mienya esiawo eya\nta miwɔ nenema be woahe yayra geɖe vɛ na mi.\nYesu gblɔ Petro ƒe nugbegbe le egbɔ ɖi\n18 “Ele eme be menye mi katãe mele nya sia gblɔm na o, elabena menya mia\ndometɔ ɖe sia ɖe. Mawunya gblɔ be, “Ame si le nu ɖum kplim lae adem asi.” Nya\nsia ava eme kpuie. 19 Mele nya siawo katã gblɔm na mi bena ne wova eme la, miaxɔ\n20 “Mele egblɔm na mi la nyateƒe me be, ame si laxɔ ame si medɔ la, nyee\nwòxɔ, eye ame si laxɔm la, xɔ ame si dɔm ɖa.”\nYesu gblɔ nya ɖi tso eyomemɔfiala ŋu\n(Mateo 26:20-25; Marko 14:17-21; Luka 22:21-23)\n21 Azɔ Yesu gblɔ kple vevesese gã aɖe be, “Le nyateƒe me la, mia dometɔ ɖekae\nadem asi.” 22 Nya siawo na be nusrɔ̃la ɖe sia ɖe trɔ kpɔ nɔvia ƒe ŋkume. Wonɔ ame\nsi wòwɔnɛ la dim be yewoanya.\n23 Nusrɔ̃lawo dometɔ ɖeka, esi Yesu lɔ̃na vevie la, nɔ anyi ziɔ ɖe Yesu ŋu.\n24 Simɔn Petro wɔ dzesi nɛ gblɔ nɛ be, “Biae, mía dometɔ si ŋuti wòle nu ƒom\n25 Nusrɔ̃la la gaziɔ ɖe Yesu ŋu eye wòbiae be, “Aƒetɔ, ame kae?”\n26 Yesu ɖo eŋu nɛ bena, “Eyae nye ame si matsɔ abolo kakɛ sia asisi detsi\natsɔ ana.” Tete wòtsɔ abolo kakɛ la sisi detsi hetsɔe na Simon vi, Yuda Iskariot.\n27 Esi Yuda ɖu aboloa vɔ ko la, Satana ge ɖe eme. Yesu gblɔ nɛ be, “ɖe abla\nnàyi aɖawɔ nu si nèɖo la.”\n28 Ke nusrɔ̃la mamlɛawo mese nya si gblɔm Yesu nɔ la gɔme o. 29 Woawo\nya bu be esi wònye Yudae nye yewo ƒe gadzikpɔla tae Yesu le edɔm be wòayi aɖaxe\nfe ɖe nu si ɖum yewole la ta loo alo wòayi aɖana ga ame dahewo. 30 Yuda hã dzo le\nxɔa me enumake hege ɖe viviti la me.\nSe yeye la\n31 Esi Yuda do go le xɔa me la, Yesu gblɔ be, “ɣeyiɣi de be woaɖe Amegbetɔ Vi\nalo Mesia la ƒe ŋutikɔkɔe ɖe go eye woaɖe Mawu ƒe ŋutikɔkɔe ɖe go to eya amea\nme. 32 Le ɣeyiɣi kpui aɖe megbe la, Mawu aɖe ŋutikɔkɔe sia ɖe go to menye. 33\nVinye lɔlɔ̃wo, ɣeyiɣi vi aɖe ko maganɔ mia gbɔ! Abe ale si megblɔ na Yudatɔwo ƒe\namegãwo ene la, miadim gake miakpɔm o, eye afi si meyina hã miate ŋu ava o.\n34 “Le esia ta la mele se yeye nam mi, si nye be, milɔ̃ mia nɔewo abe ale si\nnye hã melɔ̃ mii ene. 35 Lɔlɔ̃ vavã si miatsɔ na mia nɔewo lae afia xexeame kɔtee be\nmienye nye nusrɔ̃lawo vavã.”\nWogblɔ nya ɖi tso Petro ƒe nugbegbe le Yesu ŋu ŋuti\n(Mateo 26:31-36; Marko 14:27-31; Luka 32:31-34)\n36 Simɔn Petro biae be, “Aƒetɔ, afi kae nèyina?” Yesu ɖo eŋu nɛ be, “Afi si meyina\nfifia la miate ŋu akplɔm ɖo ayi o, ke emegbe la, miava.”\n37 Petro gabiae be, “Nu ka tae nyemate ŋu akplɔ wò ɖo fifia o? Nye la mele\nklalo be maku ɖe tawò.”\n38 Yesu ɖo eŋu nɛ be, “Èka ɖe edzi be àte ŋu aku ɖe tanyea? Nyateƒe wònye\ngblɔm mele na wò be hafi koklo naku atɔ zi gbãtɔ etsɔ fɔŋli la, àgbe nu le gbɔnye\nzigbɔzi etɔ̃ be yemenyam o.”\nYesue nye mɔ si yi Fofo la gbɔ\n14 Yesu yi edzi gblɔ na nusrɔ̃lawo be, “Migana vɔvɔ̃ naɖo mi eye miaƒe dzi\nnaʋuʋu nyanyanya o. Mixɔ Mawu dzi se, eye mixɔ nye hã dzinye se. 2 Fofonye ƒeme\nla xɔ nyui geɖewo li, ne ɖe mele nenema o la, ne megblɔe na mi. Meyina afi ma be\nmadzra teƒe ɖo ɖi na mi. 3 Ne meyi ɖadzra teƒe ɖo ɖi na mi la, matrɔ ava akplɔ mi\nbe mianɔ gbɔnye ale be afi si mele la miawo hã mianɔ afi ma. 4 Mienya afi si\nmeyina la xoxo eye mienya mɔ la hã.” 5 Toma gblɔ nɛ be, “Gbeɖe, Aƒetɔ, mienya\nafi si nèyina o, ale ke wɔ miate ŋu anya mɔ la?”\n6 Yesu ɖo eŋu nɛ be, “Nyee nye Mɔ la, Nyateƒe la kple Agbe la. Ame aɖeke\nmate ŋu ayi Fofo la gbɔ o, negbe to dzinye ko. 7 Ne ɖe mienya ame si ƒomevi menye\nla, anye ne mienya ame si ƒomevi Fofonye hã nye. Tso azɔ dzi la, mienya ame si\nFofonye nye eye miekpɔe hã!”\n8 Filipo gblɔ be, “Aƒetɔ, fia Fofo la mi ekema miaƒe dzi adze eme.”\n9 Yesu ɖo eŋu nɛ be, “Filipo, ke va se ɖe fifi hã la, mènya ame si ƒomevi\nmenye o. Ke esi meli kpli mi ŋkeke siawo katã hã mienyam kpɔ oa? Ame sia ame si\nkpɔm la, Fofo lae ma wòkpɔ. Ke nu ka wɔ miegale didim be yewoakpɔ Fofo la? 10\nɖe miexɔe se be, mele Fofo la me eye Fofo la hã le menye oa? Nya siwo katã\nmegblɔna la menye nye ŋutɔ nye nyawoe o, ke boŋ wonye Fofonye si le menye la ƒe\nnyawo. Fofo la wɔa eƒe dɔwo to dzinye. 11 Miawo ya mixɔe se ko be mele Fofo la\nme eye Fofo la hã le menye. Ne miate ŋu axɔ ase le mɔ sia nu o la, ekema mixɔ\ndzinye se le nukunu gã geɖe siwo mewɔ miekpɔ la ta.\n12 Le nyateƒe me, mele egblɔm na mi be ame sia ame si xɔa dzinye sena la\nawɔ dɔ siwo katã mele wɔwɔm, eye awɔ dɔ gãwo wu esiwo mewɔ, elabena meyina\nɖe fofo la gbɔ. 13 Mawɔ nu sia nu si miabia le nye ŋkɔ dzi la na mi ale be Vi la nakɔ\nFofo la ŋuti. 14 Ẽ, ne miebia nane to nye ŋkɔ dzi ko la, mawɔe na mi.\nYesu do Gbɔgbɔ Kɔkɔe la ŋugbe\n15 “Ne mielɔ̃am la, miawɔ nye sewo dzi.\n16 “Mabia Fofo la, wòaɖo Nyaxɔɖeakɔla bubu ɖe mi, 17 ame si nye nyateƒe\nƒe Gbɔgbɔ, be wòanɔ anyi kpli mi yi ɖe mavɔ me. Xexeame mate ŋu axɔ\nNyaxɔɖeakɔla sia o elabena mekpɔnɛ alo dzea sii o. Ke miawo la, mienyae elabena\nele mia me eye wòanɔ anyi kpli mi. 18 Nye la, nyemegblẽ mi ɖi abe tsyɔ̃eviwo ene\no, matrɔ ava mia gbɔ. 19 Le ɣeyiɣi kpui aɖe megbe la xexeametɔwo magakpɔm o ke\nmiawo ya miakpɔm elabena mele agbe eye miawo hã mianɔ agbe. 20 Gbe ma gbe la,\nmianya be mele Fofo la me, eye miawo miele menye eye nye hã mele mia me. 21\nAme si wɔna ɖe nye nyawo dzi la, eyae lɔ̃am, eye ame si lɔ̃am la, Fofonye hã alɔ̃e,\nnye hã malɔ̃e eye maɖe ɖokuinye afiae.”\n22 Yuda, ke menye Yuda Iskariɔt o, ke boŋ nusrɔ̃la bubu si tsɔ ŋkɔ sia la biae\nbe, “Aƒetɔ, nu ka ta wònye be mí nusrɔ̃lawo koe nèle ɖokuiwo ɖe ge afia ke menye\nxexeame katã o?”\n23 Yesu ɖo eŋu nɛ be, “Elabena ele be maɖe ɖokuinye afia ame siwo lɔ̃m eye\nwowɔa nye gbe dzi. Fofo la hã alɔ̃ wo eye nye kple Fofo la miava nɔ wo gbɔ. 24\nAme sia ame si mewɔa nye gbe dzi o la, melɔ̃am o. Nya siwo gblɔm mele la menye\nnye ŋutɔ tɔnye o ke boŋ etso Fofo si dɔm ɖa la gbɔ. 25 Mele nya siawo gblɔm na mi\nfifia esi megale mia gbɔ. 26 Ke ne Fofo la dɔ Gbɔgbɔ Kɔkɔe, Akɔfala la, ɖo ɖe nye\nteƒe la, afia nu geɖewo mi eye wòagagbugbɔ kpe aɖo nu siwo katã megblɔ na mi la\ndzi na mi.\n27 “Mele ŋutifafa gblẽm ɖi na mi. Nye ŋutɔ nye ŋutifafa tsɔm mele na mi.\nMenye xexeame tɔ ƒomevi o. Eya ta migana miaƒe dzi naʋuʋu nyanyanya kple vɔvɔ̃\no, eye dzika hã megatso mia ƒo o. 28 “Miese megblɔ be, ‘Madzo eye magatrɔ agbɔ\nva mia gbɔ.’ Ne mielɔ̃m la dzi adzɔ mi be mele dzodzom yina ɖe Fofo la gbɔ\nelabena Fofo la lolo wum. 29 Megblɔ nya siawo na mi hafi woava dzɔ ale be ne\nwova dzɔ la ne miaxɔ dzinye ase.\n30 “Nyemagayi nuƒoƒo na mi dzi fũu o elabena xexe sia me dziɖula le mɔ dzi\ngbɔna. Mekpɔ ŋusẽ ɖe dzinye o, 31 gake ele be xexeame nanyae be melɔ̃ Fofo la eye\nbe mewɔa nu si tututu Fofo la ɖo nam be mawɔ. Azɔ la, mina míadzo.”\nYesue nye wainti vavã la\n15 “Nyee nye Wainti vavã la eye Fofonyee nye Agbletɔ la. 2 Elãa alɔdze siwo le\nŋunye eye wometsea ku o la ɖa, ke esiwo tsea ku la, eɖea wo ŋu be woagatse ku\ngeɖe fũ wu. 3 Miawo la Fofo la kɔ mia ŋu xoxo le nya siwo megblɔ na mi la ta. 4\nMinɔ menye eye nye hã manɔ mia me. Wain ƒe alɔdze aɖeke mate ŋu atse ku nenye\nbe wolãe ɖa tso wainti la ŋu o. Eya ta miawo hã, nyemanɔmee la, miate ŋu atse ku\n5 “Nyee nye Wainti la eye miawoe nye alɔdzeawo. Ame si le menye eye nye\nhã mele eme la, atse ku nyui geɖe elabena nyemanɔmee la miate ŋu awɔ naneke o. 6\nAme si aɖe ɖe aga tso gbɔnye la, woatsɔe aƒu gbe abe alɔdze matseku ene, eye woatɔ\ndzoe. 7 Ke ne mienɔ menye eye miewɔ nye gbe dzi la, nu sia nu si miabia la\nwoawɔe na mi. 8 Nye nusrɔ̃la vavãwo tsea ku geɖe eye esia hea ŋutikɔkɔe geɖe vanɛ\n9 “Melɔ̃ mi abe ale si Fofo la lɔ̃m ene. Eya ta minɔ nye lɔlɔ̃ sia me ɖaa. 10\nNe miewɔa nye se siwo mede na mi dzi la, mianɔ nye lɔlɔ̃ me abe ale si meɖo to\nFofonye ƒe sededewo eye menɔ eƒe lɔlɔ̃ la me ene. 11 Mele nya siawo gblɔm na mi\nbena dzidzɔ si le menye la nanɔ miawo hã mia me eye wòanɔ mia me agbã go. 12\nMele se dem na mi be, mialɔ̃ mia nɔewo abe ale si nye hã melɔ̃ mii ene. 13 Lɔlɔ̃ gãtɔ\nkekeake si ame ate ŋu aɖe afia nɔviae nye be wòatsɔ eƒe agbe ana ɖe eta. 14 Ne\nmiewɔ ɖe nye gbe dzi la, ekema mienye xɔ̃nyewo. 15 Azɔ la, nyemagayɔ mi be\nsubɔviwo o, elabena aƒetɔ mate ŋu agblɔ eƒe nya ɣaɣlawo na subɔvi o. Ke mayɔ mi\nazɔ be xɔ̃nyewo. Esia le eme vavã elabena megblɔ nya sia nya si Fofo la gbɔ nam la\n16 “Menye miawoe tiam o. Nyee tia mi. Eye ɖe metia mi be miayi aɖatse ku\nnyui siwo anɔ anyi ɖaa. Le esia ta nu sia nu si miabia Fofo la le nye ŋkɔ dzi la awɔe\nna mi. 17 Mele se dem na mi be mialɔ̃ mia nɔewo.\nXexeame lé fu nusrɔ̃lawo\n18 Ne xexe sia me tɔwo lé fu mi la minyae be wolé fum gbã. 19 Nenye xexe sia me\ntɔwo mienye la, anye ne woalɔ̃ mi, ke esi metia mi tso xexeame ta la wolé fu mi. 20\nMiɖo ŋku nya si megblɔ na mi la dzi be, “Subɔvi mewua eƒe Aƒetɔ o. ne woti\nyonyeme la, woati miawo hã yome. Nenye ɖe woɖo tom la woaɖo to miawo hã. 21\nXexe sia me tɔwo ati mia yome elabena mienye tɔnyewo. Woawɔ esia elabena\nwomenya Mawu si dɔm ɖa la o.\n22 “Nenye ɖe nyemeva gblɔ mawunya la na wo o la, womabu fɔ wo ɖe woƒe\nnu vɔ̃wo ta o, gake esi wose mawunya la ta la, taflatsedodo aɖeke meli na wo o. 23\nAme sia ame si lé fum la, lé fu Fofonye hã. 24 ɖe nyemewɔ nunuku gã geɖe si ame\naɖeke mewɔ kpɔ le wo dome o la, anye ne womabu fɔ wo o. Gake wokpɔ nukunu\ngeɖe siwo mewɔ, eye wometsɔ ɖeke le eme o, ke boŋ wogbe nu le nye kple Fofonye\ngbɔ. 25 Esia wu nya si nyagblɔɖilawo gblɔ tso Mesia la ŋu be, ‘Wogbe nu le gbɔnye\n26 “Ne Nyaxɔɖeakɔla la, ame si madɔ ɖo ɖe mi tso Fofo la gbɔ, nyateƒe ƒe\nGbɔgbɔ si tso Fofo la gbɔ, va la, aɖi ɖase tso ŋutinye. 27 Gake ele be miawo hã\nmiaɖi ɖase le ŋutinye, elabena mienɔ anyi kplim tso gɔmedzedzea me ke.\nYesu ƒe kaklãnyawo ƒe nuwuwu\n16 “Megblɔ nya siawo katã na mi bena ne miedo go nu dziŋɔ siwo le mia ŋgɔ la,\nke megaɖe le mia te o. 2 Ŋkekewo li gbɔna esi woaɖe mi le woƒe hame eye ne wowu\nmi hã la, woabu be Mawu ƒe dɔ wɔm yewole. 3 Woawɔ esiawo elabena womedze\nsim alo Fofo la o. 4 Le nyateƒe me la, ɖe mele nya siawo gblɔm na mi be mianɔ\nklalo eye ne ɣeyiɣia ɖo la, miaɖo ŋku edzi be mena mienya do ŋgɔ. Nyemegblɔ nya\nsiawo na mi tsã o, elabena menya be manɔ mia gbɔ vie.\nGbɔgbɔ Kɔkɔe la ƒe dɔwɔwɔ\n5 “Azɔ medzo yina ame si dɔm ɖa la gbɔ, gake mia dometɔ aɖeke mebia afi si\nmeyina ta se o. 6 Ke esi megblɔe na mi la, miaƒe dziwo yɔ fũ kple nuxaxa. 7 Enye\nnyateƒe be ne medzo le mia gbɔ la enyo wu, elabena ne nyemedzo o la, Akɔfala hã\nmava o. Ke ne medzo la, Ame sia ava, elabena maɖoe ɖe mi.\n8 “Ne Gbɔgbɔ Kɔkɔe la va la, atɔ asi xexe sia me tɔwo ƒe nu vɔ̃wo dzi na wo.\nHekpe ɖe esia ŋu la, aɖe Mawu ƒe dzɔdzɔenyenye kple ʋɔnudɔdrɔ̃ afia. 9 Xexe sia\nme tɔwo ƒe nu vɔ̃enye be womexɔ dzinye se o. 10 Le dzɔdzɔenyenye ŋuti la, meyina\nFofo la gbɔ eye miagakpɔm o. 11 Eye le ʋɔnudɔdrɔ̃ ŋuti la, wodrɔ̃ ʋɔnu xexe sia me\nfia la xoxo.\n12 “Nya geɖe ŋutɔ le asinye be magblɔ na mi gake miate ŋu ase wo gɔme\nfifia o. 13 Ne Gbɔgbɔ Kɔkɔe si nye nyateƒe Gbɔgbɔ va la, ana miaŋɔ ɖe nyateƒe la\nme, elabena, magblɔ nya si dze eya ŋutɔ ŋu o, ke boŋ aƒo nu na mi tso nya siwo\nwòse la ko ŋu, eye agblɔ nu siwo gbɔna dzɔdzɔ ge la na mi. 14 Gbɔgbɔ Kɔkɔe la\naɖe nye ŋutikɔkɔe afia elabena nu siwo katã wòagblɔ na mi la atso gbɔnye. 15 Nu\nsiwo katã le Fofonye si la tɔnyee esia tae megblɔ na mi be nu si Gbɔgbɔ Kɔkɔe la\nagblɔ na mi la atso gbɔnye.\nNusrɔ̃lawo ƒe nuxaxa atrɔ azu dzidzɔ\n16 Esusɔ vie miagakpɔm o eye esusɔ vie miagakpɔm.” 17 Eƒe nusrɔ̃lawo dometɔ\naɖewo bia wo nɔewo bena, “Nu ka tututu gblɔm wòle? Egblɔ be, ‘Esusɔ vie\nmiagakpɔm o’ eye ‘esusɔ vie miagakpɔm’. Egagblɔ hã be, ‘Meyina Fofo la gbɔ.’ 18\n‘Esusɔ vie sia gɔme ɖe?’ Míese nu siwo katã gblɔm wòle la gɔme o.”\n19 Yesu nya be nusrɔ̃lawo di be yewoabia nya siwo yegblɔ la gɔme, eya ta\negblɔ be, “Nya siwo megblɔ la gɔme biam miele mia nɔewoa? 20 Mele egblɔm na\nmi le nyateƒe me be, miaxa nu eye miafa avi ke xexeame ya akpɔ dzidzɔ, mialé\nblanui ke esia atrɔ azu dzidzɔ na mi. 21 Ne nyɔnu le ku lém la, esea veve ale\ngbegbe, gake ne edzi vi ko la, eŋlɔa vevesesea be enumake eye wòkpɔa dzidzɔ be\nyedzi ame ɖe xexeame. 22 Nenema ke wòle na miawo hã fifia, miele konyi fam,\ngake ne megatrɔ va mia gbɔ la miakpɔ dzidzɔ gã aɖe, eye ame aɖeke mate ŋu axe mɔ\nna miaƒe dzidzɔkpɔkpɔ o. 23 Le ŋkeke mawo me la, miagabia nanekem o, elabena\nmiate ŋu abia nu sia nu Fofo la faa, eye ne miebiae le nye ŋkɔ dzi ko la, ana mi. 24\nVa se ɖe fifi la miebia naneke le nye ŋkɔ dzi kpɔ o. Ke azɔ la miadze egɔme. Mibia\nnu Fofo la le nye ŋkɔ dzi, ekema ana mi eye miaƒe dzidzɔkpɔkpɔ hã agbã go.\nMeɖu xexeame dzi\n25 “Meƒo nu tso nu siawo ŋu na mi to alobalowo me, ke ɣeyiɣi li gbɔna esi\nnyemagawɔ esia o, ke boŋ maƒo nu na mi faa tso Fofo la ŋu. 26 Le ŋkeke mawo me\nla, magahiã be maɖe kuku ɖe mia nu o, ke boŋ ne miebia nane Fofo la le nye ŋkɔ dzi\nla, 27 ana mi, elabena mielɔ̃m eye miexɔe se bena Fofo lae dɔm ɖa. Le esia ta Fofo\nla hã lɔ̃ mi vevie. 28 Fofo la gbɔe metso va xexe sia me eye Fofo la gbɔ magatrɔ\n29 Nusrɔ̃lawo gblɔ nɛ be, “Azɔ ko nèle nu ƒom na mi faa, ke menye to\nalobalowo me o. 30 Azɔ la mienyae bena ènya nu sia nu eye megahiã be ame aɖeke\nnaɖe naneke gɔme na wò o. Miexɔe se tso azɔ dzi yina be Mawue dɔ wò ɖa.”\n31 Yesu bia wo be, “Miexɔe se azɔa? 32 Mikpɔ ɖa, gaƒoƒo aɖe li gbɔna eye\neva ɖo gɔ̃ hã xoxo, bena woade zi mia dome eye miaka ahlẽ, ame sia ame aɖo ta eya\nŋutɔ ƒe aƒeme, eye miagblẽm ɖi. Gake nyematsi akogo o, elabena Fofo la li kplim.\n33 Megblɔ nu siawo katã na mi be miaƒe dzi nadze eme. Tetekpɔ kple konyifafa\ngeɖewo ava mia dzi, gake mele egblɔm na mi be, milé dzi ɖe ƒo, elabena meɖu xexe\nsia me ƒe fuwo katã dzi.”\nYesu do gbe ɖa ɖe eɖokui ta\n17 Esi Yesu gblɔ nya siawo vɔ la, ewu mo dzi hegblɔ be, “Fofo, ɣeyiɣia de azɔ.\nɖe viwò la ƒe ŋutikɔkɔe fia ne Viwò hã natsɔ ŋutikɔkɔe na wò. 2 Elabena èna ŋusẽe\nɖe amegbetɔwo katã dzi le xexeame eye be wòana agbe mavɔ ame sia ame si nètsɔ\nnɛ. 3 Ale si ame awɔ akpɔ agbe mavɔ lae nye be, wòanya wò Mawu vavã la, eye\nwòaxɔ Yesu Kristo, ame si nèɖo ɖe xexeame hã dzi ase. 4 Mewɔ dɔ ɖe sia ɖe si\nnède asi nam la eye to esia me la, mena wò ŋutikɔkɔe dze na anyigbadzitɔwo katã. 5\nEye azɔ la, Fofo esi mele ŋkuwòme fifia la, ɖe ŋutikɔkɔe si le nye kpli wò si tso\ngɔmedzedzea me la fia le menye.\nYesu do gbe ɖa ɖe eƒe nusrɔ̃lawo ta\n6 “Megblɔ ame si ƒomevi nènye la na ame siawo. Tsã la wonɔ agbe abe xexe sia me\ntɔwo ene, ke azɔ la, ètsɔ wo nam. Le nyateƒe me la, tɔwòwoe wonye, eye esi nètsɔ\nwo nam va se ɖe fifia la wolé wò nya la me ɖe asi.\n7 Azɔ ko wonya be nu sia nu si nètsɔ nam la tso gbɔwò, 8 elabena nya si\nnède asinye la metsɔe na wo eye woxɔe. Wonyae kɔtee bena metso gbɔwò, eye\nwoxɔe se hã be wòe dɔm ɖo ɖa.\n9 “Nyemele kuku ɖem ɖe xexeame katã nu o, ke boŋ ɖe ame siwo nètsɔ nam\nla ko nu, elabena towòwoe wonye. 10 Nu siwo katã nye tɔnye la tɔwòe eye nu siwo\nnye tɔwò hã tɔnyee eye woawo mee woɖe nye ŋutikɔkɔe fia le. 11 Azɔ la, mele xexe\nsia me gblẽ ge ɖi, ava gbɔwò. Fofo kɔkɔe, ame siwo katã nètsɔ nam la, wò ŋutɔ kpɔ\nwo dzi nyuie bena woawɔ ɖeka abe ale si nye kpli wò miele ɖeka ene, mègana ɖeke\nnabu le wo dome o. 12 Esi menɔ xexeame le afii la, mekpɔ ame siwo katã nètsɔ nam\nla dzi nyuie. Medzɔ wo ŋu bena ɖeka pɛ hã megatsrɔ̃ o, negbe vi sẽto la koe ayi dzo\nmavɔ me abe ale si mawunya gblɔe da ɖi ene.\n13 “Ke azɔ la megbɔna gbɔwò eye mele nya siawo gblɔm esi mele wo gbɔ be\nnye dzidzɔ nanɔ wo me. 14 Hekpe ɖe esia ŋu la, megblɔ wò sededewo na wo, eye\nwoxɔ wo, ke xexeametɔwo lé fu wo elabena womewɔa nu abe xexeametɔwo ene o.\nNenema ke nye hã nye agbenɔnɔ mesɔ kple xexeametɔwo ƒe agbenɔnɔ o. 15 Fofo,\nmenye ɖe mele biabiam be nàɖe wo le xexeame o, ke boŋ nàde wo wò aʋala te bena\nSatana nagakpɔ ŋusẽ ɖe wo dzi o. 16 Menye xexe sia me tɔwo wonye o, abe ale si\nnye hã nyemenye xexe sia me tɔ o ene. 17 Eya ta na woazu kɔkɔe eye woanye ame\ndzadzɛwo, to wò nya la me, elabena wò nya lae nye nyateƒe. 18 Abe ale si nèdɔm ɖe\nxexeame ene la, nye hã mele wo dɔm ɖe xexeame. 19 Mewɔ ɖokuinye kɔkɔe ɖe wo\nta, bena woawo hã woazu ame kɔkɔewo le nyateƒe la me.”\nYesu do gbe ɖa ɖe xɔsetɔwo katã ta\n20 “Nyemele gbe dom ɖa ɖe woawo ɖeɖe ko ta o. Ke mele gbe dom ɖa ɖe ame siwo\nhã ava xɔ dzinye ase to woƒe gbedeasi me, 21 be wo katã woanɔ ɖeka abe ale si wò,\nFofo la, nèle menye eye nye hã mele mewò ene. Woawo hã nenɔ mía me be\nxexeame naxɔe ase be wòe dɔm ɖa. 22 Metsɔ ŋutikɔkɔe si nètsɔ nam la na wo; wo\nameawo nenɔ ɖeka le nu sia nu me be xexeame nanyae be wòe dɔm ɖa eye nèlɔ̃\nwoawo hã abe ale si nèlɔ̃m ene. 23 Ne mele wo me eye wò hã nèle menye la, mi\nkatã miade blibo le ɖekanyenye me, ale be xexeame anyae bena wòe dɔm ɖa, eye\nnèlɔ̃ woawo hã abe ale si nèlɔ̃m ene. 24 Fofo, medi be ame siwo nètsɔ nam la nanɔ\ngbɔnye bena woakpɔ nye ŋutikɔkɔe. Wòe na ŋutikɔkɔe siam elabena èlɔ̃m vevie hafi\nxexeame va dzɔ gɔ hã.\n25 “O, Fofo dzɔdzɔetɔ, xexe sia me tɔwo menya wò o, gake nye la menya\nwò, eye nusrɔ̃la siawo hã nya be wòe ɖom ɖa. 26 Meɖe ame si wò Fofo la nènye la\nfia wo, eye manɔ esia dzi bena lɔlɔ̃ gã si nètsɔ nam la nanɔ woawo hã me, eye nye\nhã maxɔ nɔƒe ɖe woƒe dziwo me.”\nYesu dedeasi kple eléle\n(Mateo 26:46-56; Marko 14:43-50; Luka 22:47-53)\n18 Esi Yesu wu nya siawo nu la, eya kple eƒe nusrɔ̃lawo do go yi ɖatso tɔsisi si\nwoyɔna be Kidron la heyi egodo eye woyi abɔ aɖe si le afi ma la me. 2 Yuda, ame si\nde Yesu asi la hã nya teƒe sia elabena Yesu kplɔa eƒe nusrɔ̃lawo yina afi ma\nedziedzi. 3 Osɔfogãwo kple Farisitɔwo ɖe asrafowo kple kpovitɔwo kpe ɖe Yuda ŋu\nbena woava lé Yesu. Ale wodze mɔ kple akakatiwo kple akaɖiwo kpakple\naʋawɔnuwo va do ɖe abɔa me afi si Yesu le.\n4 Yesu nya nu siwo katã le dzɔdzɔ ge ɖe dzi. Ezɔ ɖe ameawo dzi eye wòbia\nwo be, “Ame ka dim miele?” 5 Woɖo eŋu nɛ be, “Yesu Nazaretitɔ la dim míele.”\nYesu ɖo eŋu na wo be, “Nyee nye esi.” Yuda, ame si fia eyomemɔ la hã le tsitre ɖe\nwo gbɔ le afi ma. 6 Esi Yesu gblɔ nya sia ko la, ameawo katã dze anyi.\n7 Yesu gabia wo ake be, “Ame ka tututu dim miele?”\nEye wogaɖo eŋu nɛ be, “Yesu Nazaretitɔ la dim míele.”\n8 Yesu te gbe ɖe edzi na wo ake be, “Megblɔe na mi be, nyee nye esi, azɔ le\nesime wònye nye dim miele ta la, mina ame siawo ya nadzo le ŋutifafa me.” 9 Yesu\ngblɔ nya sia bena wòwu nya si wògblɔ ɖi do ŋgɔ nu be, “Nyemebu ame siwo nètsɔ\nnam la ƒe ɖeke o.”\n10 Ke Simɔn Petro ɖe eƒe yi le aku me eye wòkpa ɖusimeto na Malkus,\nOsɔfo gãtɔ la ƒe dɔla.\n11 Yesu trɔ gblɔ na Petro bena, “Tsɔ wò yi la de aku me. ɖe mele be mano\nkplu si Fofo la tsɔ nam la oa?”\nWokplɔ Yesu yi Anas gbɔe\n12 Ale Yudatɔwo ƒe kpovitɔwo kple asrafowo kpakple asrafomegãwo lé Yesu eye\nwoblae. 13 Gbã la, wokplɔe yi na Anas, si nye Kayafa to. Kayafaenye Osɔfo gãtɔ le\nƒe ma me eye 14 eyae nye ame si ɖo aɖaŋu na Yudatɔwo bena, “Enyo be ame ɖeka\nnaku ɖe dukɔa ta tsɔ wu be dukɔ bliboa natsrɔ̃.”\nPetro ƒe nugbegbe le Yesu gbɔ zi gbãtɔ\n(Mateo 26:69-70; Marko 14:66-68; Luka 22:55-57)\n15 Simɔn Petro kple nusrɔ̃la ɖeka dze amehawo yome. Le esi nusrɔ̃la bubu sia dze\nsi Osɔfo gãtɔ ta la, woɖe mɔ na eya faa wòge ɖe aƒea me.\n16 Ke enɔ na Petro be wòalala le agboa nu. Nusrɔ̃la keme, ame si Nunɔlagã\nla nya nyuie la, trɔ gbɔ va ƒo nu na ɖetugbi si nɔ agboa nu dzɔm eye wòna mɔ Petro\nwòge ɖe eme. 17 Enumake nyɔnuvi la bia Petro bena, “Menye Yesu ƒe nusrɔ̃lawo\ndometɔ ɖekae nènye oa?”\nPetro ɖo eŋu nɛ be, “Gbeɖe, menye eƒe nusrɔ̃la menye o.”\n18 Kpovitɔwo kple subɔviwo do dzo nɔ ƒuƒum ɣemaɣi elabena vuvɔ nɔ\nwɔwɔm sesῖe. Ale Petro hã va tsi tre ɖe wo dome nɔ dzoa ƒum.\nNunɔlagã la bia gbe Yesu\n(Mateo 26:59-66; Marko 14:55-64; Luka 22:66-71)\n19 Le ʋɔnua la, Osɔfo gãtɔ la bia Yesu ame siwo nye eƒe nusrɔ̃lawo kple nu si tututu\nwòle wo fiam.\n20 Yesu ɖo eŋu na wo be, “Ame geɖewo nya nu si fiam mele, elabena mefia\nnu zi geɖe le ƒuƒoƒewo kple gbedoxɔ la me, Yudatɔwo ƒe amegãwo katã ɖoa to nya\nsiwo megblɔna, eye nya aɖeke meli si megblɔna le ɣaɣlɛƒe si nyemegblɔna le dutoƒo\no. 21 Eya ta menye nyee wòle be miabia nya siae o, ke boŋ mibia ame siwo va ɖoa\nto nye nyawo. Wo dometɔ aɖewo hã le afi sia eya ta mibia wo.”\n22 Asrafo siwo le Yesu ŋu dzɔm la dometɔ ɖeka ƒo tome nɛ zi ɖeka hebiae\nbena, “Nenema wòle be nàɖo nya ŋui na Osɔfo gãtɔ la?”\n23 Yesu gblɔ nɛ bena, “Nenye be alakpa dam mele la, ekema tɔ asi nu si nye\nalakpa le nye nuƒoa me la dzi nam. Ke ne nyateƒe tom mele la, ɖe wòle be nàƒo tome\nna ame si le nyateƒe tom la mahã?”\n24 Ale Anas na wobla Yesu eye wokplɔe yi Kayafa, Osɔfo gãtɔ la gbɔe.\nPetro gbe nu le Yesu gbɔ zi evelia\n(Mateo 26:71-75; Marko 14:69-72; Luka 22:58-62)\n25 Le ɣeyiɣi siawo katã me la, Simɔn Petro ganɔ dzoa ƒum eye ame bubu gabiae\nbena, “Menye eƒe nusrɔ̃lawo dometɔ ɖekae nènye oa?”\nPetro ɖo eŋu be, “Gbeɖe, menye eƒe nusrɔ̃lae menye o.”\n26 Osɔfo gãtɔ la ƒe dɔlawo dometɔ ɖeka si nye ame si ƒe to Petro kpa la ƒe\nƒometɔ aɖe la bia Petro bena, “Menye wòe mekpɔ le abɔa me, nèle Yesu ŋu oa?”\n27 Ke Petro gasẽ nu bena, yemenya Yesu o. Eye enumake la koklo ku atɔ.\n(Mateo 27:1-2 , 11-14; Marko 15:1-5; Luka 23:1-5)\n28 Kayafa hã drɔ̃ ʋɔnu Yesu, eye wòwu eƒe ʋɔnudɔdrɔ̃ nu le fɔŋli. Tso afi sia le\nwokplɔe yi ɖe Roma gɔvina la ƒe aƒemee. Ame siwo ke tsɔ nya ɖe Yesu ŋu la gbe\nbena yewomage ɖe aƒea me o, elabena ne woyi afi ma la, ekema wogblẽ kɔ na wo\nɖokui, eye ne woƒo ɖi wo ɖokui alea la, womana mɔ wo woaɖu Ŋutitotolẽvi la o. 29\nAle Pilato, Roma gɔvina la ŋutɔ do go va kpe wo eye wòbia wo bena, “Nya kae\nmietsɔ ɖe ame sia ŋu eye nu kae miebe ewɔ?”\n30 Ameawo hã da gbe ɖe Pilato bena, “ɖe ame sia mewɔ nu vɔ̃ɖi aɖeke o la,\nmíele ekplɔ ge ava afi siae o.”\n31 Pilato ɖo eŋu na wo bena, “Ne ele alea la, mikplɔe yii eye miatsɔ miawo\nŋutɔ ƒe sewo adrɔ̃ ʋɔnui.”\nAmeawo gaɖo eŋu nɛ be, “ɖe miedi bena miaklãe ɖe ati ŋu eya tae mieva\nbena nàda asi ɖe ɖoɖo sia dzi.” 32 Esia wu nyagblɔɖi si Yesu gblɔ ɖi tso ale si wole\newu gee la nu.\n33 Pilato trɔ yi ɖe eƒe fiasã la me, ene wokplɔ Yesu va egbɔe eye wòbia be,\n“Woe nye Yudatɔwo ƒe fia la?”\n34 Yesu biae bena, “Susu ka nue nèbia nya sia ɖo? Le Yudatɔwo ƒe susu nu\nloo alo le wò susu nua?”\n35 Pilato ɖo eŋu kple dziku be, “Yudatɔe menye hafi nèle nya ma biamem\nhã? Menye wò ŋutɔ mia de tɔwo kple woƒe Osɔfogãwoẽ kplɔ wò va afi sia oa? Nu\nka tae wokplɔ wò vɛ ɖo? Agɔ kae nèdze?”\n36 Yesu ɖo eŋu nɛ be, “Nye la, menye anyigbadzifiae menye o. Nenye\nanyigbadzifiae menye la, anye ne nye amewo awɔ aʋa ɖe nunye esi Yudatɔwo ƒe\namegãwo va lém. Nye fiaɖuƒea metso xexe sia me o.” 37 Pilato gabiae bena,\n“Ekema fiae nenye nyateƒea?”\nYesu ɖo eŋu be, “Ele me nenema, eye fiaɖuɖu tae wodzim ɖo. Eye esi meva\nxexe sia me la, ɖe meva bena magblɔ nyateƒe la afia ame sia ame. Ame siwo katã xɔ\nnyateƒe la dzi se lae nye nye nusrɔ̃lawo.”\n(Mateo 27:15-31; Marko 15: 6-20; Luka 23:13-25)\n38 Pilato to ɣli enumake bena, “Nu kae nye nyateƒe la?” Edo go ɖagblɔ na\nYudatɔwo be, “Nyemekpɔ fɔɖiɖi aɖeke le ame sia ŋu o. 39 Azɔ kɔnu aɖe le mia si si\nmewɔna na mi ƒe sia ƒe le Ŋutitotoŋkeke la dzi, eyae nye be maɖe asi le ame siwo le\ngaxɔ me la dometɔ si mielɔ̃ la ŋu na mi. Eya ta ne enye miaƒe didi la, maɖe asi le\n‘Yudatɔwo ƒe fia’ la ŋu na mi.”\n40 Ke ameawo ƒe mo nyra eye wodo ɣli sesῖe be, “Gbeɖe! Mègaɖe asi le ame\nsia ŋu o, ke boŋ ɖe asi le Baraba ŋu na mi!” Baraba siae nye adzodala aɖe si wode\n19 Azɔ Pilato na woƒo Yesu kple atam vevie. 2 Asrafowo wɔ ŋukuku ɖɔ nɛ eye\nwodo awu dzῖ nɛ. 3 Woɖu fewu le eŋu, eye wodo gbe nɛ fewuɖutɔe be, “Miedo gbe\nna wò Yudatɔwo ƒe Fia.” Eye ne wole esia wɔm la, woƒoa tome nɛ.\n4 Pilato gado go va xexe eye wògblɔ na Yudatɔwo be, “Mele ekplɔ ge ado\ngoe na mi, gake minyae bena nyemekpɔ fɔɖiɖi aɖeke le eŋu o.”\n5 Ale wokplɔ Yesu do goe. Wodo awu dzῖ nɛ, tsɔ ŋukuku ɖɔ nɛ. Pilato gblɔ\nna wo bena “Miaƒe ame lae nye esi.”\n6 Esi Yudatɔwo kple woƒe Osɔfogãwo kpɔ Yesu ko la, woƒe dzi fla eye wodo\nɣli sesῖe bena, “Klãe ɖe ati ŋuti! Klãe ɖe ati ŋuti!”\nPilato ɖo eŋu na wo bena, “Miawo ŋutɔ miyi miaklãe ɖe atia ŋu, nye la,\nnyemekpɔ fɔɖiɖi aɖeke le eŋuti o.”\n7 Woɖo eŋu nɛ bena, “Le miaƒe se nu la ele nɛ be wòaku elabena etsɔ eɖokui\nwɔ Mawu ƒe Vii.”\n8 Esi Pilato se nya siawo la vɔvɔ̃ ɖoe wu tsã 9 eya ta egakplɔ Yesu yi fiasã le\nmee eye wobiae be, “Kpɔ ɖa afi kae nètso?” Gake Yesu meɖo nya la ŋu nɛ o.\n10 Pilato gabiae bena, “Mèle nya ŋu ɖo ge nam oa? Mènyae be ŋusẽ le asinye\nbe maɖe asi le ŋuwò alo be mana woaklã wò ɖe ati ŋu oa?”\n11 Yesu gblɔ nɛ bena, “Wò la, màte ŋu akpɔ ŋusẽ aɖeke ɖe dzinye nenye be\nwomena wò tso dziƒo o. Eya ta ame siwo kplɔm vɛ na wò la, woƒe nu vɔ̃ sɔ gbɔ wu\n12 Esi wògblɔ nya siawo vɔ la, Pilato di vevie ŋutɔ be yeaɖe asi le eŋu, gake\nYudatɔwo ƒe Osɔfowo gblɔ nɛ bena, “Ne èkatse ɖe asi le ame sia ŋu la, ekema\nmènye Kaisaro xɔlɔ̃ o. Ame sia ame si tsɔ eɖokui wɔ fiae la, tsi tre ɖe Kaisaro ŋu.”\n13 Esi Pilato se nya siawo la ekplɔ Yesu gado goe tsɔ va wo gbɔe eye wòyi\nɖanɔ anyi ɖe eƒe ʋɔnudrɔ̃zikpui la dzi. Woda ʋɔnudrɔ̃zikpui sia ɖe kpe gbadza aɖe\ndzi, woyɔa teƒe si woda kpe gbadza sia ɖo le Hebrigbe me be, “Gabata”. 14 Ŋkeke si\ndzi wole nu siawo wɔm la nye dzadzraɖoŋkeke na Ŋutitotoŋkekenyui la. Eye esi ŋdɔ\nme ɖo la, Pilato gblɔ na Yudatɔwo bena, “Mikpɔ ɖa, miaƒe Fia lae nye esi!”\n15 Wo katã wodo ɣli sesῖe be, “Mikplɔe dzoe, mikplɔe dzoe ne miaklãe ɖe ati\n16 Ale Pilato tsɔ Yesu de asi na wo be woayi aɖaklãe ɖe ati ŋuti.\n(Mateo 27:32-44; Marko 15:21-32; Luka 23:26-43)\n17 Woƒe asi su Yesu dzi mlɔeba. Wotsɔ eƒe atitsoga da ɖe abɔta nɛ be wòatsɔ eye\nwokplɔe do go le dua me tu ta “Ametakoloeƒe”, si woyɔna be “Golgata” le Hebrigbe\nme. 18 Afi siae woklã Yesu ɖe ati ŋu le eye woklã adzodala eve hã ɖe eƒe axawo\nkple eve dzi. 19 Pilato ŋlɔ klã ɖe Yesu ƒe atitsoga la tame be, ‘YESU\nNAZARETITɔ, YUDATɔWO ƑE FIA.” 20 Afi si woklã Yesu ɖo la medidi tso\nYerusalem dua gbɔ o eye woŋlɔ nya siawo ɖe Hebrigbe, Latingbe kple Helagbe me\nbena ame sia ame nate ŋu axlẽe.\n21 Osɔfogãwo va gblɔ na Pilato be, mele be woaŋlɔ ɖe atitsoga la ƒe tame be\n“Yudatɔwo ƒe Fia” o, ke boŋ neŋlɔe be, “Ame sia be yee nye Yudatɔwo ƒe Fia.”\n22 Pilato ɖo eŋu na wo be, “Nu si meŋlɔ la, meŋlɔe xoxo. Nenɔ nenema.”\n23 Esi asrafoawo klã Yesu ɖe atia ŋu la woma eƒe awuwo ɖe akpa ene me,\neye woxɔe ɖekaɖekae, ke awutewui la ya la womemae o. Awu sia nye awuʋlaya si\nwometɔ o, ke boŋ ɖe wolɔ̃e bliboe tso dzi va anyi. 24 Eya ta wogblɔ na wo nɔewo\nbe “Menyo be miavuvui o, ke boŋ mina miada akɔ eye ame si ɖu dzi la naxɔe”. Esia\nva eme be wòawu ŋɔŋlɔ la nu be, “Woma nye awuwo na wo nɔewo, eye woda akɔ\nɖe nye awuʋlaya dzi.” Aleae asrafoawo wɔ.\n25 Nyɔnu aɖewo va tsi tre ɖe atitsoga la gbɔ ɣemaɣi. Woawoe nye Yesu\ndada, dada nɔvi si woyɔna be Maria, ame si nye Kleopa srɔ̃ kple Maria si tso\nMagdala. 26 Esi Yesu kpɔ dadaa wònɔ tsitre ɖe eƒe nusrɔ̃la si wòlɔ̃na vevie xa la,\negblɔ nɛ be, “Nyɔnu, kpɔ ɖa, viwòe nye esi.”\n27 Eye wògblɔ na nusrɔ̃la la hã be, “Kpɔ ɖa, dawòe nye esia!” Eye tso\nɣemaɣi dzi la nusrɔ̃la la kplɔ Maria yi eƒemee.\n(Mateo 27:45-56; Marko 15:33–41; Luka 23:44-49)\n28 Esi Yesu nyae bena nu sia nu wu nu azɔ eye woawu nya siwo woŋlɔ ɖe mawunya\nme nu la egblɔ bena, “Tsikɔ le wuyem!” 29 Wain tsitsi kplu ɖeka aɖe nɔ afi ma.\nWotsɔe kɔ ɖe akutsa tɔxɛ aɖe me eye wotsɔe tɔ ɖe ati nu hetsɔ ɖo nu nɛ be wòano.\n30 Esi Yesu ɖɔe kpɔ vɔ ko la, egblɔ bena, “Ewu nu vɔ azɔ,” eye wòde ta to\nheɖe asi le eƒe gbɔgbɔ ŋu.\nWotɔ akplɔ Yesu ƒe axada me\n31 Yudatɔwo ƒe amegãwo medi bena ameawo nanɔ atia ŋu va se ɖe Sabat ŋkeke la\ndzi o, eye hekpe ɖe esia ŋu la, Sabat ŋkeke sia nye Sabat tɔxɛ elabena edze\nŊutitotoŋkeke la dzi, eya ta wodi tso Pilato si bena wòana woaŋe wo katã ƒe afɔwo\nbena woaku kaba. Eye ne woku la, woate ŋu aɖe woƒe kukuawo le atiawo ŋu. 32 Ale\nasrafowo va ŋe ame eve siwo woklã kpe ɖe Yesu ŋu la ƒe afɔwo. 33 Ke esi wòɖo\nYesu dzi la, wokpɔ bena eku xoxo, eya ta womegaxa ŋe eƒe afɔwo o. 34 Ke hã la,\nasrafoawo dometɔ ɖeka tsɔ akplɔ tɔ axadame nɛ eye ʋu kple tsi do go. 35 Ame si kpɔ\nnu siawo katã teƒe la ŋlɔ nu tso eŋu na mí tsitotsito bena miawo hã miaxɔe ase.\n36 Nuwɔna siawo va eme be woawu mawunya nu be, “Womele eƒe ƒu aɖeke\nŋe ge o!” 37 Eye ŋɔŋlɔ bubu hã gagblɔ be, “Woafɔ ŋku ɖe ame si wotsɔ akplɔ tɔe la\n(Mateo 27:57-61; Marko 15:42-47; Luka 23:50-56)\n38 Le nu siawo megbe la, Yosef si tso Arimatia, ame si nye Yesu ƒe nusrɔ̃la le\nadzame le vɔvɔ̃ na Yudatɔwo ƒe amegãwo ta la, va bia Pilato be wòana mɔ ye yeaɖe\nYesu ƒu kukua le atia ŋu, eye Pilato na mɔe. 39 Nikodemo, ame si va Yesu gbɔ le\nzatiƒe la hã va eye wotsɔ ami si nana amekuku nɔa anyi ɣeyiɣi didi aɖe la vɛ. Ami\nsia ƒe kpekpe me anɔ abe kilogram blaetɔ̃ sɔŋ ene eye wotsɔ atike tɔxɛ aɖewo wɔe.\n40 Wosi ami la nɛ eye wo kple eve la tsɔ aklala si me ami ʋeʋẽ yɔ fũ la bla Yesu ƒe\nkukua ɖe eme. Wowɔe abe ale si Yudatɔwo wɔna na amekuku hafi ɖina ene. 41 Abɔ\naɖe te ɖe afi si woklãe ɖo la ŋu eye le abɔa me la yɔdo yeye aɖe si me womeɖi ame\nɖo ame kpɔ o la li. 42 Eye le esime Sabat la ƒe gɔmedzedze te tu aƒe ta la, wotsɔe yi\nɖaɖi ɖe yɔdo sia me. Elabena etsɔ ɖe kpuiƒe na wo.\nYɔdo ɖigbɔlo la\n(Mateo 28:1-10; Marko 16:1-8; Luka 24:1-12)\n20 Le Kwasiɖagbe ŋdi kanya, esi xexeame mekɔ vɔ tututu o la, Maria si tso\nMagdala la yi Yesu ƒe yɔdo gbɔ eye wòkpɔ bena womli kpe gã si nɔ yɔdoa nu la ɖa.\n2 Eƒu du yi Petro kple nusrɔ̃la ma si Yesu lɔ̃ vevie la gbɔ eye wògblɔ na wo\nbe, “Wova ɖe Aƒetɔ la ƒe kukua le yɔdoa me eye nyemenya afi si wotsɔe yi ɖada ɖo\no!” 3 Azɔ Petro kple nusrɔ̃la ma si Yesu lɔ̃ la tso kpla yi ɖe yɔdoa gbɔ. 4 Wo ame\neve la ƒu du, ke nusrɔ̃la keme la ƒu du gbɔ Petro ŋu hetre yɔdo la gbɔ ɖoɖo.\n5 Ebɔbɔ eye wòkpɔ ameɖivɔ la le yɔdoa me. 6 Simɔn Petro hã va ɖo, eye\nwòge ɖe yɔdoa me. Eya hã kpɔ avɔ ɣi ƒuƒlu la le anyigba eye 7 taku si wotsɔ bla\nYesu ƒe moe lã, woxatsae nyuie tsɔ da ɖe yɔdoa ƒe axa dzi. 8 Nusrɔ̃la ma si ɖo yɔdoa\ngbɔ gbã la hã ge ɖe eme mlɔeba, ekpɔ eye wòxɔe se be etsi tre vavã. 9 Elabena va se\nɖe ɣemaɣi hã la, womenya be mawunya gblɔ bena agatsi tre o.\n10 Nusrɔ̃la la kple Petro trɔ yi aƒeme. 11 Ke le ɣeyiɣi sia me Maria ya gatrɔ yi yɔdoa\nto eye wònɔ avi fam. Esi wònɔ avi fam la ebɔbɔ be yeagakpɔ yɔdoa me ɖa, 12 kasia\nekpɔ mawudɔla eve siwo nɔ awu ɣiwo me la le yɔdoa me, ɖeka le tade eye evelia le\n13 Mawudɔlawo biae bena, “Nu ka tae nèle avi fam ɖo?”\nEɖo eŋu na wo bena, “Elabena wotsɔ nye Aƒetɔ la dzoe, eye nyemenya afi si\nwotsɔe da ɖo o.”\n14 Efɔ kɔ dzi eye wònye kɔ kpɔ megbe, kasia ekpɔ ame aɖe wònɔ tsitre ɖe\nemegbe. Yesue nye amea gake mekpɔe dze si o.\n15 Ame la biae be, “Nu ka ta nèle avi fam? Ame ka dim nèle?”\nMaria bu be eyae nye abɔdzikpɔla, eya ta wòɖo eŋu nɛ be, “Aƒetɔ, nenye wòe\nva tsɔe le afi sia la, gblɔ afi si nètsɔe da ɖo la nam bena mayi aɖakɔe.”\n16 Azɔ Yesu yɔe be, “Maria!” Enumake Maria hã trɔ ɖe Yesu ŋu.\n17 Yesu gblɔ nɛ bena, “Mègaka asi ŋunye o, elabena nyemetrɔ yi Fofo la gbɔ\nhaɖe o. Gake yi nàdi nɔvinyewo ne nàgblɔ na wo bena meyina ɖe Fofonye, ame si\nnye miawo hã Fofo la kple nye Mawu ame si nye miawo hã ƒe Mawu la gbɔ.”\n18 Maria Magdalatɔ la yi ɖadi nusrɔ̃lawo eye wògblɔ na wo bena, “Mekpɔ\nAƒetɔ la!” eye wògblɔ nya siwo Yesu de asi nɛ la na wo.\nYesu ɖe eɖokui fia eƒe nusrɔ̃lawo\n(Mateo 28:16-20; Marko 16:14-18; Luka 24:36-49)\n19 Le Kwasiɖa ma ƒe fiẽ la, nusrɔ̃lawo ɣla wo ɖokuiwo ɖe xɔme nɔ takpekpe wɔm.\nWotu ʋɔtru kple fesrewo katã sesῖe elabena wonɔ vɔvɔ̃m na Yudatɔwo ƒe amegãwo.\nWole afi sia kasia Yesu va do ɖe wo dome kpoyi eye wòdo gbe na wo be, “Ŋutifafa\nna mi”. 20 Etsɔ eƒe asiwo kple axadame fia wo. Nusrɔ̃lawo kpɔ dzidzɔ manyagblɔ\naɖe bena wogakpɔ Aƒetɔ la.\n21 Yesu gagblɔ na wo be, “Ŋutifafa na mi. Abe ale si Fofo la dɔm ene la,\nnenema nye hã mele mia dɔm ɖe xexeame.” 22 Le esia megbe la, egbɔ ɖe wo dzi\neye wògblɔ bena, “Mixɔ Gbɔgbɔ Kɔkɔe la. 23 Ne mietsɔ ame aɖe ƒe nu vɔ̃wo kee la,\nekema ekpɔ tsɔtsɔke vavã eye ne miegbe mietsɔe ke ame aɖe o la, ekema eƒe nu\nvɔ̃wo atsi eŋu.”\nYesu ɖe eɖokui fia Toma\n24 Eƒe nusrɔ̃lawo dometɔ ɖeka, si nye evenɔvi, eye woyɔnɛ be Toma ya menɔ\nnusrɔ̃lawo dome ɣemaɣi o. 25 Esi wòva la nusrɔ̃lawo gblɔ nɛ bena, “Miekpɔ Aƒetɔ\nla.” Ke Toma ɖo eŋu na wo bena, “Nyemaxɔe ase o, va se ɖe esime nye ŋutɔ matsɔ\nnye asibidɛ aƒo ɖe eƒe gatagbadzɛbiawo me eye matsɔ nye asi aƒo ɖe abi si le\naxadame nɛ la me hafi.”\n26 Anɔ abe ŋkeke enyi megbe ene la, nusrɔ̃lawo gaƒo ƒu ɖe xɔme tu ʋɔ ɖe wo\nɖokuiwo nu eye fifia ya la Toma hã nɔ wo dome. Kasia Yesu gava do ɖe wo dome\neye wògado gbe na wo be, “Ŋutifafa na mi”.\n27 Azɔ egblɔ na Toma bena, “Zɔ va nàtsɔ wò asibidɛ aƒo ɖe nye asiƒome, eye\nnàtsɔ wò asi aƒo ɖe nye axadame kpɔ. Tso azɔ la, mèganye dzimaxɔsetɔ o, xɔse vavã\n28 Toma ɖo eŋu nɛ be, “Nye Aƒetɔ kple nye Mawu.”\n29 Yesu gagblɔ nɛ be, “Esi nèkpɔm la èxɔe se be nyee, ke woayra ame siwo\nmekpɔm o, gake woxɔ dzinye se.”\nAgbalẽa ƒe taɖodzinu\n30 Nusrɔ̃lawo kpɔ Yesu wòwɔ nukunu bubu geɖewo siwo ya womeŋlɔ ɖe agbalẽ sia\nme o, 31 ke woŋlɔ esiawo da ɖi bena miaxɔe ase bena eyae nye Mesia la kple Mawu\nƒe Vi, eye ne miexɔe se la miakpɔ agbe.\nYesu ɖe eɖokui fia eƒe nusrɔ̃la adre\n21 Emegbe la, Yesu gaɖe eɖokui fia eƒe nusrɔ̃lawo le Tiberias ƒua nu. 2 Eva dzɔ\nbena, Simɔn Petro, Toma Venɔvi la, Nataniel si tso Kana le Galilea, kple Zebedeo\nviwo hekpe ɖe nusrɔ̃la eve bubu ŋu, nɔ ƒuta. 3 Simon Petro gblɔ bena, “Meyina\ntɔƒo.” Tete wo katã gblɔ be, “Míayi kpli wò.” Ale wodze mɔ yi ɖage ɖe tɔdziʋua me\ngake womeɖe lã aɖeke le zã ma me o. 4 Le ŋdi la, Yesu nɔ tsitre ɖe ƒua ta gake\nnusrɔ̃lawo menyae be Yesue ma o.\n5 Yesu do ɣli bia be, “Xɔ̃nyewo, mieɖe lã aɖea?”\nWoɖo eŋu be, “Ao, mieɖe naneke o.”\n6 Egagblɔ bena, “Mida miaƒe ɖɔ la ɖe ʋua ƒe nuɖusime lɔƒo eye miaɖe lã”\nWowɔ ɖe eƒe gbe dzi eye nyateƒe woɖe lã fũ ale gbegbe be womete ŋu hee de ʋua\nme gɔ̃ hã o.\n7 Azɔ nusrɔ̃la si Yesu lɔ̃na vevie la gblɔ na Petro bena, “Kpɔ ɖa, Aƒetɔ lae!”\nEsi Petro se nya sia ko la, etsɔ eƒe awu do kaba elabena avɔ kakɛ aɖe koe wòsa ɖe\nali, eye wòdzo dze tɔa me doo, heƒu tsi va gota. 8 Ke mí ame mamlɛawo la, míetsi\nʋua me he ɖɔa va gota elabena gota anɔ abe meta alafa ɖeka ko ene. 9 Esi míeɖo\ngata la, míekpɔ be wodo dzo ɖe afi ma, lã meme nɔ edzi, eye abolo hã kpe ɖe eŋu.\n10 Yesu gblɔ na wo bena, “Mitsɔ lã si mieɖe fifia la ƒe ɖe vɛ.” 11 Ale Simɔn\nPetro yi ɖakpe ɖe wo ŋu wohe lã la ɖe gota. Esi woxlẽ la gã siwo woɖe la, enɔ alafa\nɖeka kple blaatɔ̃-vɔ-atɔ̃, gake ɖɔ la mevuvu o.\n12 Yesu gblɔ na wo be, “Azɔ, miva ɖu nu.” Ke wo dometɔ aɖeke mete ŋu bia\name si wònye o elabena woka ɖe edzi be Aƒetɔ lae. 13 Yesu ma aboloa kple lã la na\n14 Esia nye zi etɔ̃lia Yesu ɖe eɖokui fia nusrɔ̃lawo esi wòfɔ tso ame kukuwo\nYesu gbugbɔ Petro ɖo te\n15 Esi woɖu ŋdinu vɔ la, Yesu bia Simɔn Petro bena, “Simɔn, Yohanes vi, èlɔ̃m wu\nPetro ɖo eŋu nɛ be, “Ẽ, wò ŋutɔ ènyae bena nyemelɔ̃a nu gbɔwò o.”\nYesu gblɔ nɛ be, “Ekema kpɔ nye alẽawo dzi.”\n16 Yesu gabiae be, “Simɔn, Yohanes vi, elɔ̃m vavã?”\nPetro ɖo eŋu be, “Ẽ, Aƒetɔ, wò ŋutɔ ènyae be nyemelɔ̃a nu gbɔwò o.”\n17 Yesu biae zi etɔ̃lia be, “Simɔn, Yohanes vi, èle lɔ̃yema?” Biabia etɔ̃lia sia\nve Petro elabena Yesu biae zi etɔ̃lia be, “Èle lɔ̃yema?” Ke Petro ɖo eŋu be, “Aƒetɔ,\nwò ŋutɔ ènya nu sia nu eye ènyae be melɔ̃ wò.” Yesu gblɔ nɛ be, “Nyi nye alẽawo.\n18 Mele egblɔm na wò le nyateƒe me be esi nènye ɖekakpui la, wò ŋutɔ èdoa awu\nhedoa go yia afi si nèlɔ̃, gake ne èku amegã la, àkɔ wò abɔwo dzi, ame bubu ado\nawu na wò eye woakplɔ wò ayi afi si mèdi be yeayi o.” 19 Yesu gblɔ nya sia nɛ\nbena wòatsɔ afia ku si ku ge wòala atsɔ kafu Mawu. Esi Yesu wu nya la nu la, egblɔ\nnɛ bena, “Dze yonyeme.”\nYesu kple eƒe nusrɔ̃la lɔlɔ̃ la\n20 Esi Petro trɔ la, ekpɔ nusrɔ̃lawo dometɔ ɖeka le eƒe megbe gbɔna. Nusrɔ̃la siae\nnye ame si nɔ Yesu ƒe axadzi tututu le nuɖuƒea hebiae be, “Aƒetɔ, mía dometɔ kae\nade wò asi mahã?” 21 Ale Petro bia Yesu be, “Ku ka tɔgbie li na ame sia ya?”\n22 Yesu ɖo eŋu nɛ bena, “Nenye be medi be woanɔ agbe va se ɖe esi magava\nla, wò nyae wònyea? Wò ya mebe dze yonyeme.”\n23 Ke nya sia kaka ɖe nɔvia nusrɔ̃la bubuwo dome bena, nusrɔ̃la sia mele\nkuku ge o. Ke menye nya siae Yesu gblɔ kura o ɖe ko wògblɔ bena, “Ne medi be\nwòanɔ agbe va se ɖe esi magava la, wò nyea?”\nAgbalẽ la ƒe nuwunyawo\n24 Nusrɔ̃la siae nye esi Yesu lɔ̃na. Ekpɔ nu siawo katã teƒe tsitotsito eye wòŋlɔ wo\nda ɖi. Eye mí katã míenya be eƒe ɖaseɖiɖi tso nu siawo ŋu nye nyateƒe. 25 Yesu wɔ\nnu bubu geɖewo hã kpe ɖe esiawo ŋu. Ne woaŋlɔ wo dometɔ ɖe sia ɖe ɖi la, mesusu\nbe xexeame katã gɔ̃ hã malolo na agbalẽ siawo tsɔtsɔ o.